އާމްދަނީ ޓެކްހާއެކު ކުލި ބޮޑުވާންޖެހޭ ސަބަބެއް ނެތް! މިއީ ނަޝީދުގެ އަޑި ނުބައިރޭވުމުގެ ދަށުންނިކަމެތި ރައްޔިތުންނަށް ދިން ވަރުގަދަ އަނިޔާއެއް! - Suvaadheeb\nއާމްދަނީ ޓެކްހާއެކު ކުލި ބޮޑުވާންޖެހޭ ސަބަބެއް ނެތް! މިއީ ނަޝީދުގެ އަޑި ނުބައިރޭވުމުގެ ދަށުންނިކަމެތި ރައްޔިތުންނަށް ދިން ވަރުގަދަ އަނިޔާއެއް!\nއާޓިކަލް ޕޯސްޓްކުރީ ސުވާދީބު5މަސް ކުރިން يناير 13, 2020 058\nއާމްދަނީން ޓެކްސް ނެގުމަކީ މި ސަރުކާރުގެ “ޖަޒީރާ ރާއްޖެ” ވަޢުދުނާމާގެ ދަށުގައިވާ އެންމެ މައި އެއް ވަޢުދެވެ. ސަރުކާރުގެ މި ވަޢުދު ހަޤީޤަތަކަށް ވެގެން ދިޔައީ 17 ޑިސެންބަރު 2019 ވަނަ ދުވަހު ރައީސް އިބްރާހީމް މުޙައްމަދު ސޯލިހު އާމްދަނީން ޓެކްސް ނެގުމުގެ ބިލު ތަސްދީގު ކުރެއްވުމާއެކު އެވެ. މި މަހުގެ އެއްވަނަ ދުވަހުން ފެށިގެން ވަނީ މި ޤާނޫނަށް އަމަލު ކުރާން ފަށާފަ އެވެ.\nއާމްދަނީން ޓެކްސް ނެގުމުގެ ޤާނޫނު ތަޞްދީގު ކުރެއްވުން ވެގެން ދިޔައީ ބޮޑެތި ބަހުސްތަކެއްގެ ފެށުމަކަށެވެ. މި ބަހުސާއިއެކު ގިނަ ބައެއްގެ ހިތްތަކުގައި ސުވާލުތައް އުފެދި ނުތަނަވަސްކަން ވެސް އުފެދިގެން ދިޔަ އެވެ.\nމި ޓެކުހުގެ އަސްލު ހަގީގަތް އޮތްތާނގައި ބާއްވާފައި ކަމުގެ ހަގީގަތް އޮޅޭ ގޮތައް ބައެއް މީހުންގެ ބައެއް މީހުން މަސައްކަތް ހުއްޓެވެ. އަނެއް ބަޔަކު ގާނޫނުގެ މަފްހޫމަށް ނުވަތަ ހަގީގީ މަގުސަދާމެދު ނުވެސް ވިސްނައި ގާނޫނުގައި ބުނާ އެއްޗެއް ވެސް ނުބަލައި ބަހުސް ކުރަނީ އެވެ.\nމި ޤާނޫނު ނިވާފަތް ގަނޑަކަށް ހަދައިގެން ސިޔާސީ ގޮތުން މަންފާއެއް ހޯދޭތޯ ވެސް ބަޔަކު މަސައްކަތް ފެށި އެވެ. ބައެއް ވިސްނުންތައް ހުރީ މި ގާނޫނު ބަހަނާއަކަށް ދައްކައިގެން ވަކި ބައެއްގެ އަތުން މާލީ މަންފާތަކެއް ހޯދާށެވެ.\nމި ޓެކުހާއި ގުޅުވައިގެން ގެދޮރުގެ ކުލި ބޮޑު ކުރުމުގެ ވިސްނުމާއެކު ގެދޮރު ކުއްޔަށް ހިފައިގެން އުޅޭ މީހުންގެ ކަންފަތް ދޮށުގައި މި ކަމުގެ ނުރައްކާތެރި އިންޒާރުގެ ރަނގަބީލު ވަރަށް ބާރަށް ޖަހަން ފަށައިފިއެވެ. މިފަދަ އެތައް އެތައް ސުވާލު ތަކަކާއިއެކު މި ޤާނޫނާއި ގުޅޭ ކަންތައްތައް އޮޅުންބޮޅުން ގަނޑެއްގެ ތެރެއަށް ވައްޓާލީއެވެ.\nމަލާއިކަތުންނަށް އިހްތިރާމް ކުޑަކޮށް ޓްވީޓްކުރީމަ ލިބުނީ ޕްރޮސެކިއުޓަރ ޖެނެރަލް ކަމުގެ މަގާމު ސާބަހޭ ރައީސް ސޯލިހު\nނަމަވެސް މީގެ ހަގީގަތް އެނގޭނޭ ގޮތަށް ތިލަވެފައި އޮތުން މުހިންމެވެ. ފުރަތަމަ ކަމަކަށް، މިފަދަ ޓެކުހެއްގެ ވާހަކަ ދައްކަމުން ގޮސް ހަގީގަތަކަށް ވީ ހިސާބާއިމެދު ވިސްނާލާން ޖެހެ އެވެ. މި ސަރުކާރު ވެރިކަމަށް އައީ، އޯގާތެރިކަމާއި އިންސާފުވެރިކަމާއެކު ވެރިކަން ކޮށްދިނުމުގެ ވައުދާއި އެކުގަ އެވެ. އާންމު ރައްޔިތުންނަށް އުފުލަންޖެހިފައިވާ ތަކުލީފުތަކަށް ލުޔެއް ހޯދައިދިނުމުގެ ޔަގީންކަން ދެމުންނެވެ. ހަމަހަމަކަން ގާއިމް ކޮށްދޭނެކަން ކަށަވަރު ކޮށްދެމުންނެވެ.\nއެހެންކަމުން، އާމްދަނީން ޓެކްސް ނެގުމަކީ އާންމު ރައްޔިތުންނަށް އެއްވެސް ޙާލެއްގައި ތަކުލީފެއް ޖެއްސުންކަމަށް ބެލެވޭނެ އެއްވެސް ޖާގައެއް ނެތެވެ.\nދެވަނަ ކަމަކަށް، މިފަދަ ޓެކުހެއް ނެގުމުގެ ބޭނުމާއިމެދު ވިސްނާލަމާ ހެއްޔެވެ؟ އެއީ، ވަރަށް އަސާސީ ބޭނުމެކެވެ. އެއީ ރައްޔިތުންގެ އަސާސީ ބޭނުންތައް ފުއްދައިދިނުމަށް ބޭނުންވާ އާމްދަނީ ދައުލަތަށް ހޯދުމެވެ. ރައްޔިތުންނަށް ލުއި ފަސޭހަ މަގުތައް ކޮށައިދިނުމެވެ. ކޮންމެ ދިވެއްސަކަށް ކުރިމަތިވެފައިވާ ގޮންޖެހުންތަކާއި ތަކުލީފުތަކަށް، ހަމަހަމަކަމާއި އިންސާފުވެރިކަމާއިއެކު، ހައްލު ހޯދައިދިނުމެވެ.\nސުވާލަކީ، އާމްދަނީން ޓެކްސް ނެގުމުގެ ޤާނޫނާއިއެކު ރައްޔިތުންނަށް އިތުރު އުނދަގޫތަކެއް ކުރިމަތިކުރުވާން އުޅޭކަމަށް އަޑުފަތުރައި އޮޅުވައިލާން އުޅެނީ ކޮން ބޭނުމެއް ގައިހެއްޔެވެ؟ކެނެރީގޭ ނަޝީދު ނުވަތަ އެމްޑީޕީއަށް ބާރު ލިބޭ ކޮންމެ ފަހަރަކު ރައްޔިތުން ފެލާލަން ކޮނމެވެސް މޮޅހު ކަމެއް ކުރެއެވެ. ރައްޔިތުން ފެލާލައިގެން ނޫން ގޮތަކަށް އާމްދަނީ ހޯދޭނެ އެއވެސް ވިސްނުމެއް ނެތީބާ؟ ނުވަތަ ސަރުކާރު ހިންގަން ކެނެރީގޭ ނަޝީދުއަށް ނޭގެނީބާ؟\nރާއްޖޭގެ އާބާދީގެ ބޮޑު ޕަސެންޓެއް ދިރިއުޅެމުންދަނީ މާލޭގައެވެ. މީގެ ތެރެއިންވެސް އެންމެ ބޮޑު ޕަސެންޓެއް ހިއްސާކުރަނީ ތަންތަން ކުއްޔަށް ހިފައިގެން ދިރިއުޅެމުންދާ ފަރާތްތަކެވެ. އާމްދަނީން ޓެކްސް ނެގުމުގެ ބިލާއިއެކު ގެދޮރުގެ ކުލިތައް ބޮޑު ކުރާން މަޖުބޫރުވެފައިވާ ކަމަށް ދައްކައި ހަގީގަތް އޮޅުވައިލަ އެވެ.\nމާލޭގައި މީހުން ދިރިއުޅެމުންދާ ދަތި ހާލަކީ އެންމެންވެސް ދަންނަ ކަމެކެވެ. ހާއްސަކޮށް، މިއީ މިހާރުގެ ސަރުކާރު ވެރިކަމަށް އައުމުގެ ކުރީން ރަނގަޅަށް ދިރާސާކޮށް، ހޯދާ ބަލާފައިވާ ކަމެއް ކަމަށް ވެއެވެ. ރައްޔިތުން ދިރިއުޅެމުންދާ ބިކަ ހާލުން އަރައިގަނެވޭނެ ގޮތްތައް ހޯދައިދިނުމަކީ ސަރުކާރުގެ އެންމެ މުހިންމު އެއް އަމާޒެވެ.\nމިކަން ޙައްލު ކުރުމަށް ސަރުކާރުން އަޅާފައިވާ އެއް ފިޔަވަޅަކީ އާމްދަނީން ޓެކްސް ނެގުމުގެ ޤާނޫނެއް ވުޖޫދު ކުރުމެވެ. މި ޤާނޫނުގައި ގެދޮރު ކުއްޔަށް ދޫކޮށްގެން އާމްދަނީ ހޯދާ ފަރާތްތަކަށް ސަރުކާރުން ވަނީ އެތައް ލުއި ފަސޭހަތަކެއްގެ ދޮރު ހުޅުވައިދީފަ އެވެ. ޤާނޫނުގައި މިކަން ބަޔާންކޮށްފައިވާ ގޮތް ވަރަށް ސާފެވެ. އަދި، އޮޅުން އަރާންވީ ސަބަބެއް އޮތްކަމަކަށް ނުބެލެވެއެވެ.\nމި ގާނޫނު ވުޖޫދަށް އައުމުގެ ކުރީން ކަން އޮތީ ކިހިނެއް ހެއްުޔެވެ؟ ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކުގެ އަތުން ޓެކުހެއްގެ ސިފައިގައި ސަރުކާރަށް ފައިސާ ދައްކަން ޖެހުނީ ވިޔަފާރި ފައިދާއިން ޓެކްސް ނުވަތަ ބިޒްނަސް ޕްރޮފިޓް ޓެކްސް (ބީޕީޓީ) ނެގުމުގެ ޤާނޫނާއިއެކުއެވެ. އެ ޤާނޫނު ވުޖޫދަށް އައީ ޖުލައި 18، 2011 އިގައެވެ. އެއާއިއެކު، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކަށް ލިބޭ ފައިދާގެ ވަކި ޕަސެންޓެއް ދައުލަތަށް ދައްކާން ފެށިއެވެ. ނަމަވެސް، އެ ޓެކްސްވެސް ދައްކާން ޖެހެނީ ވަކި މިންތަކެއްގެ މަތީން އާމްދަނީން ފައިދާ ލިބޭ ފަރާތްތަކެވެ.\nބީޕީޓީ ޤާނޫނުގެ ދަށުން، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކަށް ވެސް ލުއިފަސޭހަ ގޮތްތަކެއް އެކަށައަޅާފައި ވެއެވެ. އެއް ކަމަކީ، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކުން ޓެކްސް ދައްކާންޖެހޭ މިންވަރެވެ. އެ ގާނޫނުގެ ދަށުން އާންމު ފަރުދުން ކުރާ ވިޔަފާރިތަކުން — ގެދޮރުގެ ކުލީގެ ގޮތުގައި ހޯދާ އާމްދަނީ ހިމެނޭ ގޮތަށް– ޓެކްސް ނަގަނީ 500,000 ރުފިޔާއަށްވުރެ މަތީން ލިބޭ އާމްދަނީންނެވެ. މި އަދަދަށްވުރެ މަތީން ލިބޭ އާމްދަނީން ޓެކުހުގެ ގޮތުގައި ދައުލަތަށް ދައްކާން ޖެހެނީ 15 ޕަސެންޓެވެ.\nނަމަވެސް، މި އަދަދު، ނުވަތަ ސީލިން، އާމްދަނީން ޓެކްސް ނެގުމުގެ ޤާނޫނާއިއެކު މިވަނީ 720,000 ރުފިޔާއަށް މަތިކޮށްފަ އެވެ. މާނައަކީ ގެދޮރު ކުއްޔަށް ދީގެން ލިބޭ އާމްދަނީން ދެން ޓެކްސް ނަގާނީ 720,000 އަށްވުރެ މަތީން އާމްދަނީ ލިބޭ ނަމައެވެ. މިއީ، ގެދޮރު ކުއްޔަށް ދީގެން އާމްދަނީ ހޯދާ ފަރާތްތަކަށް ލިބުނު އިތުރު ފަސޭހައެކެވެ. އަދި، މިކަމުގެ ފައިދާ، ގެދޮރު ކުއްޔަށް ހިފައިގެން ދިރިއުޅޭ މީހުންނަށް ވެސް ފޯރާން ޖެހޭނެ ކަމަށް ޤަބޫލުކުރާން ޖެހެ އެވެ.\nމިސާލަކަށް މީހަކު އޭނާގެ ގޭގެ އެޕާޓްމަންޓްތައް ކުއްޔަށް ދީގެން އާމްދަނީ ހޯދަނީ އެވެ. ކުލީގެ ގޮތުގައި އަހަރެއްގެ މައްޗަށް އޭނާއަށް ލިބޭ އާމްދަނީއަކީ 1,080,000 ރުފިޔާ އެވެ. އޭގެ ތެރެއިން ހަރަދުގެ ގޮތުގައި 20 ޕަސެންޓް ކެނޑުމަށްފަހު، އޭނާއަށް ލިބޭ ޓެކްސް ބިނާ ކުރެވޭ ފައިދާއަކީ 864,000 ރުފިޔާ އެވެ. މީގެ ތެރެއިން 500,000 ރުފިޔާއާއި ހަމައަށް އޭނާ ޓެކްސް ދައްކާން ޖެހެނީ ސުން ޕަސެންޓް ރޭޓުގައެވެ. އޭގެ މާނައަކީ، އެއީ ޓެކުސް ދައްކާން ނުޖެހޭ އަދަދެކެވެ. ނަމަވެސް، ޓެކްސް ބިނާކުރެވޭ ފައިދާ ކަމުގައިވާ 864,000 ރުފިޔާއިން 500,000 ރުފިޔާ ކަނޑާފައި، ބާކީވާ 364,000 ރުފިޔާއަކީ އޭނާ ޓެކްސް ދައްކާންޖެހޭ މިންވަރެވެ.\nއެހެންކަމުން، ބީޕީޓީ ޤާނޫނުގެ ދަށުން އޭނާ ޓެކުހުގެ ގޮތުގައި ދައުލަތަށް ދައްކާން ޖެހޭ މިންވަރަކީ 364,000 ރުފިޔާގެ 15 ޕަސެންޓް ކަމުގައިވާ 54,600 ރުފިޔާ އެވެ. ނަމަވެސް، އާމްދަނީން ޓެކްސް ނެގުމުގެ ޤާނޫނާއިއެކު މި އަދަދުތައް މިވަނީ ބޮޑުތަނުން ބަދަލުވެފަ އެވެ.\nކުލީގެ ގޮތުގައި ރައްޔިތުން ޚަރަދުކުރާން ޖެހޭ އަދަދުތައް މި ސަރުކާރުންވަނީ ދިރާސާކޮށްފަ އެވެ. އަދި، އާ ގާނޫނެއް ވުޖޫދަށް ގެނެސްފައި ވަނީ، އެކަމަށް ކޮންމެވެސް ވަރެއްގެ ލުޔެއް ހޯދައިދޭށެވެ. މި ގާނޫނުގެ ދަށުން، ކުލީގެ ގޮތުގައި އާމްދަނީ ހޯދާ ފަރާތްތަކުން ޓެކްސް ދައްކާން ޖެހޭނީ ވަކި ފަރުދުންގެ ހައިސިއްޔަތުންނެވެ. އެހެންކަމުން، މި ގާނޫނުގެ ދަށުން ފަރުދުންގެ ޓެކްސް ބިނާކޮށްފައިވާ އާމްދަނީގެ ބްރެކެޓްތައް ދެނެގަތުން މުހިންމެވެ.\nއެންމެ ފުރަތަމަ ބްރެކެޓްގައި ހިމެނެނީ 720,000 ރުފިޔާއިން ދަށުގެ އާމްދަނީއެއް ލިބޭ ފަރާތްތަކެވެ. އެ ފަރާތްތަކުން އަތުން ޓެކްސް ނަގަނީ ސުން ޕަސެންޓް ރޭޓުގައެވެ. ދެވަނަ ބްރެކްޓްގައި ހިމެނެނީ 720,000 ރުފިޔާއާއި 1,200,000 އާއި ދެމެދުގެ އަދަދަކަށް އާމްދަނީ ލިބޭ ނަމަ 5.5 ޕަސެންޓް ޓެކްސް ނެގުމަށެވެ.\nތިންވަނަ ބްރެކެޓަކީ، 1,200,000 އާއި 1,800,000 ރުފިޔާއާއި ދެމެދުގެ އާމްދަނީ ލިބޭ ފަރާތްތަކެވެ. އެ ފަރާތްތަކުން ޓެކުހުގެ ގޮތުގައި ދައްކާން ޖެހެނީ އާމްދަނީގެ ތެރެއިން 1,200,000 އާއި 1,800,000 އާ ދެމެދުގެ އޮންނަ 600,000 ގެ 8 އިންސައްތައެވެ. ހަތަރުވަނައަށް އޮތީ 1,800,000 އާއި 2,400,000 ރުފިޔާއާއި ދެމެދުގެ އަދަދަކަށް އާމްދަނީ ލިބޭ ނަމަ އޮންނަ 600,000 ގެ 12 ޕަސެންޓް ޓެކްސް ނެގުމަށެވެ. އެންމެ ފަހު ބްރެކެޓެއްގެ ގޮތުގައި ހިމަނާފައި ވަނީ 2,400,000 އަށްވުރެ މަތީން އާމްދަނީ ލިބޭ ފަރާތްތަކުގެ އަތުން އެ އިތުރުވާ އަދަދެއްގެ 15 ޕަސެންޓް ޓެކްސް ނެގުމަށެވެ.\nއެހެންކަމުން، އިންކަމް ޓެކްސް ޤާނޫނުގައި ފަރުދުންގެ ޓެކްސް ރޭޓުތައް ކަނޑައަޅާފައި އޮތް ގޮތުން، ކުލީގެ ގޮތުގައި އަހަރެއްގެ މައްޗަށް ލިބޭ އާމްދަނީ 720,000 އަށް އެރުމުން ނޫނީ، އެއްވެސް ޓެކުހެއް ދައްކާކަށް ނުޖެހެއެވެ.\nމިސާލަކަށް ކުއްޔަށް ދޭ މީހާއަށް ކުލީގެ ގޮތުގައި ލިބޭ އާމްދަނީ ކަމުގައިވާ 1,0800,000 ރުފިޔާއިން ޚަރަދުގެ ގޮތުގައި 20 ޕަސެންޓް އުނިކުރުމަށްފަހު ލިބޭ ޓެކްސް ބިނާ ކުރެވޭ ފައިދާ 864,000 ރުފިޔާއަށް އަރާއިރު، މީގެ ތެރެއިން 720,000 އާއި ހަމައަށް ލިބޭ އާމްދަނީގެ ފައިދާއިން އޭނާ ޓެކްސް ދައްކާކަށް ނުޖެހެއެވެ. އޭނާ ޓެކްސް ދައްކާން ޖެހެނީ 720,000 ރުފިޔާއާއި 1,200,000 ދެމެދުގެ އާމްދަނީގެ ބްރެކެޓްގެ ދަށުންނެވެ. އެއީ، 720,000 ރުފިޔާއަށްވުރެ މަތީން ލިބޭ އާމްދަނީގެ ފައިދާ ކަމަށްވާ 144,000 ރުފިޔާއިން 5.5 ޕަސެންޓެވެ.\nއެހެންކަމުން، އާމްދަނީން ޓެކްސް ނެގުމުގެ ޤާނޫނުގެ ދަށުން އޭނާ މިހާރު ޓެކުހުގެ ގޮތުގައި ދައުލަތަށް ދައްކާން ޖެހެނީ 7,920 ރުފިޔާ އެވެ. މިއީ، އޭނާ ބީޕީޓީ ގާނޫނުގެ ދަށުން ޓެކުހުގެ ގޮތުގައި ދައްކަމުންދިޔަ 54,600 ރުފިޔާއާއި އަޅާބަލާއިރު ވަރަށް ކުޑަ މިންވަރެކެވެ. ނުވަތަ، އެއާއި ނުބައްދަލު މާކުޑަކުޑަ އަދަދެކޭވެސް ބުނެވިދާނެ އެވެ.\nސުވާލަކީ، އާމްދަނީން ޓެކްސް ނެގުމުގެ ގާނޫނާއިއެކު ކުއްޔަށް އަންނާންވީ ކޮން ބަދަލެއް ހެއްޔެވެ؟ އާމްދަނީން ޓެކްސް ނަގާތީ ކަމަށް ބުނެ، ކުލި ބޮޑު ކުރާންވީ އެއްވެސް ސަބަބެއް އެބައޮތް ހެއްޔެވެ؟ މި ގާނޫނާއިއެކު ކުއްޔަށް އެއްވެސް ބަދަލެއް އަންނާން ޖެހޭނަމަ، އަންނާން ޖެހޭނީ ހެޔޮ ބަދަލެކެވެ. މި ގާނޫނާއިއެކު، ގެދޮރު ކުއްޔަށް ދޫކޮށްގެން އާމްދަނީ ހޯދާ ފަރާތްތަކަށް ލިބުނު އިތުރު ލުއި ފަސޭހަތަކާއިއެކު، ކުލިތަކަށް އަންނާންޖެހޭ ހަމައެކަނި ބަދަލަކީ، ކުޑަވުމެވެ. އާމްދަނީން ޓެކްސް ނެގުމުގެ ގާނޫނާއިއެކު ކުލިތައް ބޮޑުކުރާން ޖެހޭކަމަށް ދެކެވޭ ވާހަކަތަކަކީ ދެއުޅިއެއްނުވާ ހޮޅި ވާހަކަތަކެކެވެ.\nއިލްޔާސް ގެ ރައްދު ކެނެރީގޭ ނަޝީދުއަށް\nރާއްޖެ-އިންޑިއާގެ ބޮޑު އެއްބަސްވުން ނަޝީދުގެ މަކަރުވެރި ޑްރާމާ، ވަގުތު ފާއިތުވުމުގެ ކުރިން ދިވެހިންނަށް ހޭއަރާނެބާ؟\nސުވާދީބު 11 މަސް ކުރިން يوليوز 8, 2019\nވަގުތު ފާއިތު ނުވަނީސް ރައްޔިތުންނަށް އިންސާފު ހޯދައިދިނުން\nސުވާދީބު 1 އަހަރު ކުރިން يناير 16, 2019\nމަގުމަތީ އެކްސިޑެންޓާއި އެކަމުގެ ގާނޫނީ ފަރުވާ\nސުވާދީބު 1 އަހަރު ކުރިން دجنبر 27, 2018


Nasheed Balaa Ibu Lanka Ah - Vaguthu\nއަތޮޅުތެރޭގެ އަދަދު ދަށަށް! - 20 ގަޑިއިރު ކުރިން\nނަޝީދު ބަލާ އިބޫ ލަންކާ އަށް\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) މާދަމާ ނުރަސްމީ ދަރުތު ފުޅެއްގައި ލަންކާ އަށް ވަޑައިގަންނަވާނެ ކަމަށް އެމަނިކުފާނުގެ ތަރުޖަމާނު މާރިޔާ އަހްމަދު ދީދީ ވިދާޅުވެއްޖެއެވެ.\nމިއަދު ބޭއްވި ނޫސްވެރިންގެ ބައްދަލުވުމެއްގައި މާރިއާ ވިދާޅުވީ އިންތިހާބީ ރައީސް މާދަމާ ލަންކާ އަށް ވަޑައިގަތުމަށް ފަހު އެނބުރި ރާއްޖެ ވަޑައިގަންނަވާނީ އެކެއް ނޮވެމްބަރު ގައި ކުރީގެ ރައީސް މުހައްމަދު ނަޝީދާއެކުގައި ކަމަށެވެ.\nމި ނޫސްވެރިންގެ ބައްދަލުވުމުގައި މާރިއާ ވަނީ ކުރީގެ ރައީސް މުހައްމަދު ނަޝީދުގެ މައްޗަށް އިއްވާފައިވާ 13 އަހަރުގެ ޖަލު ހުކުމް ތަންފީޒު ކުރުން ފަސްކުރުމަށް ސުޕްރީމް ކޯޓުން މިއަދު އަމުރު އަމުރުކޮށްފައި ވާތީ އެކަމަށް މަރުހަބާވެސް ވިދާޅުވެފައެވެ.\nއަންނަ މަހު ފުރަތަމަ ދުވަހު ކުރީގެ ރައީސް ނަޝީދު އަށް ކުލަގަދަކޮށް މަރުހަބާ ދެންނެވުމަށް އެމްޑީޕީން ތައްޔާރުވަމުން ދާއިރު ނަޝީދަށް މަރުހަބާ ދެންނެވުމުގެ ހަރަކާތްތައް ފެށުމަށް ހަމަޖެހިފައި ވަނީ ޗާންދަނީ މަގު ރީފްސައިޑް ކަންމަތިންނެވެ.\nރައީސް ނަޝީދު މާލެ ވަޑައިގަންނަވަން ނިންމަވާފައި ވާއިރު އެދުވަހުގެ ހަރަކާތަކުގެ ސަލާމަތީ ކަންކަން ސިފައިންނާއި ފުލުހުން ބަލަހައްޓަވާނެ ކަމަށް އެމްޑީޕީން ވަނީ ބުނެފައެވެ.\nނަޝީދު ރާއްޖެ ވަޑައިގަންނަވަނީ، ތިން އަހަރާއި ނުވަ މަހާއި 10 ދުވަސް ވަންދެން އަމިއްލަ ގައުމުން ބޭރުގައި އަރުވާލެވިގެން ހުންނެވުމަށްފަހު އެވެ.\nކްރިމިނަލް ކޯޓުގެ ގާޒީ އަބްދުﷲ މުހައްމަދު ހައްޔަރު ކުރަން އަމުރު ކުރި މައްސަލައިގައި ނަޝީދުގެ މައްޗަށް ޓެރަރިޒަމްގެ ކުށް ސާބިތު 13 އަހަރަށް ޖަލަށް ލާން ހުކުމް 13 މާރިޗް، 2015 ވަނަ ދުވަހުއެވެ. ނަމަވެސް ޖަލުގައި ހުންނަވަނިކޮށް މައިބަދައިގެ އޮޕަރޭޝަނަކަށް ރާއްޖެއިން ބޭރަށް ވަޑައިގަތުމަށް ހުއްދަ ދިނުމުން 2016 ޖެނުއަރީގައި ނަޝީދު އިނގިރޭސި ވިލާތަށް ވަޑައިގަތުމަށްފަހު ދިރިއުޅުއްވަމުން ގެންދަވަނީ އިނގިރޭސި ވިލާތުން ހިމާޔަތް ހޯއްދަވައިގެން އެ ގައުމުގަ އެވެ. އަދި ދޭތެރެ ދޭތެރެއިން އަވައްޓެރި ސްރީ ލަންކާއަށް ވަޑައިގެން، އެގައުމުގައި ހުންނަވައިގެން ރާއްޖޭގެ އިދިކޮޅު ސިޔާސީ ހަރަކާތްތަކުގައި އެމަނިކުފާނު ބައިވެރިވެ ވަޑައިގަންނަވައެވެ.\nކުރިއަށް އޮތް ދެ އަހަރު ތެރޭގައި ޑިޖިޓަލް އައިޑެންޓިޓީ އެއް ގާއިމްކުރަނީ\nއޮކްޓޯބަރ 30, 2018 15:40\nބަލާތިދަނީ ރަސޫލާއައް ފުރައްސާރަ ކުރި ރަސޫލާގެ ހަދީޘް ނޫން އެހެން އެއްޗެއް ހޯދަންއުޅޭ ނުބައި އިންސާނެއް. ﷲ ޢިރާދަފުޅުން ދެން މިގައުމަކައް އޭނާއަކައް ނާދެވޭނެ\nއޮކްޓޯބަރ 30, 2018 15:58\nއޮކްޓޯބަރ 30, 2018 16:44\nދުވަސްކޮޅަކުން ތީނަގެކަންތައްތައްފެންނާނެ އަހަރެމެން މިތިބީތިކުޅިގަޑުބަލަން އެދުވަހު ހަހަހާ\nއޮކްޓޯބަރ 30, 2018 17:12\nޕަޕެޓް އެބަޖެހޭ ޕަޕެޓް މާސްޓާ ބަލާދާން.. އެހެންނުން.....\nއޮކްޓޯބަރ 30, 2018 17:13\nނަޝިދު އަކީ މި ގައުމަށް ހިޔާނައްތެރިވި ބޮޑު ޚާއިނެތް ގައުމަށް ގައްދާރު ވެރިވި ބޮޑު ގައްދާރެއް... ...\nއޮކްޓޯބަރ 30, 2018 17:51\nއަދިވެސް މައިބަދަ ރަނގަޅުނުވަނީ ކަންނޭގެ... މީހަކުގޮސް އަތުލަފިކޮށްގެ ގޮވައިގެން\nއޮކްޓޯބަރ 30, 2018 18:36\nޢަރުވައިލެވިގެންތަ؟ ނޫނީ ފިލައިގެންތަ؟\nއޮކްޓޯބަރ 30, 2018 20:12\nރަނގަޅަށް ބޭރު ނުފެންނަގޮތަށް ޕާރުސަލްކޮށްގެން ގެނނަށްޗެ ތީ މުގައުމށްޖެހިފައިވަ ބަލާވެރިކަމެއް މިގައުމށް ގައްދާރުވެފައިވާ ލުއއޗާއެއް\nއޮކްޓޯބަރ 31, 2018 01:12\nކިތަމެވަރައް ގޮސް ގެނަޔަސް އެވާނީ ހަމަ ވަގަކަށް\nއޮކްޓޯބަރ 31, 2018 11:52\nއިބޫ ހުވާކުރެއްވުމުގެކުރިން ތިހައްދަވަނީ ގޯހެއް ތިހެންހެއްދެވީމާ އީތުބާރު މާކުރިން ގެއްލިދާނެ ތިއީ ޕަޕެޓުންކުރާޒާތުގެކަމެއް މިހެންމިބުނީ ނަޝީދުއަކީ ކުރައްވާފައިވާ\nކުށަކަށް ތޭރައަހަރުގެ ޖަލުހުކުމެއްއައިސްފައިވާ ފަރާތެއް އެހުކުން ތަންފީޒްކުރެވިފައި\nނުވަނީ މައިބަދައަށް ފަރުވާކުރަންކަމަށް ވިދާޅުވެ ގައުމުންބޭރަށް ވަޑައިގެން ގައުމެއްގެ\nހިމާޔަށްހޯއްދަވާ ފިއްލަވައިގެން އުޅުއްވާ ގޮތަށް އުޅުއްވާތީ އަހަރެންދެކެނީ ގައުމަށާ،\nރަށްޔިތުންނަށް އިޚްލާސްތެރި ބޭފުޅެއްނަމަ ނަޝީދުގެ ސަޕޯޓަރުންގެ ސަޕޯޓްހޯއްދަވަން\nނޫޅުއްވާ އިބޫ ފުރަތަމަ ކުށްވެރިންގެ ހުކުން ތަންފީޒްކުރައްވަންއުޅުއްވާނެކަށް ސާބިތު\nނުކުރެވޭ ފަރާތްތަކަށް ވަގަށް ގޮވުމަށްވުރެމާގޯސްނޫންތޯ ކުށްސާބުތުވެފައިވާ ކުށްވެރިއަކު


SunOnline: Date akah dhaa iru firihenun samaalu vaanvy baeh kanthah thah\nޑޭޓަކަށް ދާއިރު ފިރިހެނުން ސަމާލުވާންވީ ބައެއް ކަންތައްތައް\n11 މަސް2ދުވަސް ކުރިން - 17 ޖުލައި 2017 6\nއަދުގެ ޒުވާނުންނަކީ އެމީހުންގެ ހަޔާތުގެ ބައިވެރިޔެއް އިހްތިޔާރުކުރުމުގެ ކުރިން އެތައް ހަރުފަތްތަކެއް ކަޑައްތު ކުރާ ބައެކެވެ. އޭގެ ތެރެއިން އެންމެ ފުރަތަމަ ހިމެނޭ އެއް ކަމަކީ ޑޭޓްތަކަށް ދިއުމެވެ.\nއަލަށް ފޭސްބުކުން ނުވަތަ އިންސްޓަގްރާމް އަދި ސްނެޕްޗެޓް ފަދަ ތަކެތިން ދިމާވާ ދެމީހުން ވާހަކަދެކެވި ގާތްކަމެއް އުފެދިއްޖެ ހިނދެއްގައި ދެންއަންނަނީ އެއްކަލަ ޑޭޓް ކުރުމުގެ މަރުހަލާ އެވެ. މިފަދަ ދުވަސްތަކުގައި އަންހެންވެރިން ވަރަށް ވެސް ރީތިވެ ފުރިހަމަވެގެން ފިރިހެން ކުއްޖާ ބަލައި އަންނަދެން ގޭކައިރީގައި މަޑުކުރެ އެވެ.\nދުރުން ފެންނައިރު ވެސް އެވެރިން ވަރަށް ހިތްގައިމެވެ. އެހެންވީއިރު ފިރިހެންވެރިން ދެންމެ ދިގު ދަތުރެއް ކޮށް ނިންމާލާފައި އައިހެން ހުރެ އެވެރިން ބަލައިދިޔުމަކީ އެވެރިންނާ ދޭތެރޭ ވެސް ކުރެވޭ ބޮޑު ބޭއިންސާފެކެވެ.\nއެހެންކަމުން މިފަހަރު މިބަލާލަނީ ޑޭޓަކަށް ދިޔުމުގެ ކުރިން ފިރިހެންވެރިން ވިސްނަންވީ އަދި ކުރަންވީ ބައެއް ކަންތައްތަކުގެ މައްޗަށެވެ.\n1. ބޮލުގެ އިސްތަށިގަނޑު ރީތިކޮށް ބެހެއްޓުން\nމީދާކޭ އުނބެއްގެ ނަރަވާތަކެއްހެން ތިމާގެ ބޮލުގެ އިސްތަށިގަނޑު ހުރުމުން ފަހަރުގައި އަދުގެ ޓީނޭޖް އަންހެންކުދިން ފަހަރުގައި ހިތްކިޔާފާނެ އެވެ. ނަމަވެސް ގިނަފަހަރު އެވެރިންނަށް ވެސް ކަމުދަނީ އިސްތަށިގަނޑު ރީތިކޮށް ބަހައްޓާފައި ހުންނަ ފިރިހެނުންނެވެ. ތިމާގެ އިސްތަށުގަނޑު ދިގުކޮށް ހުއްޓަސް، ކަނދުރާއާ ހިސާބުން އަދި ކަންފަތް ކައިރިން ރީތިކޮށް ޓްރިމްކުރުމަކީ އިސްތަށިގަނޑު ރީތިކަމަށް ދަށްކުވައިދޭނެ ކަމެކެވެ.\n2. ޑެންޑްރަފް އަށް ސަމާލުވޭ\nތިމާ އަންހެންކުއްޖާ ގޮވައިގެން ސައިކަލުގައި ދާއިރު ނުވަތަ ޑޭޓަށް ރެސްޓޯރެންޓަކަށް އަރައި އިންނަ އިރު ތިމާގެ ގަމީސް ނުވަތަ ޓީޝާޓުގެ ކޮނޑުގައި ހުދުކުލައިގެ ފުށްފުށް (ޑެންޑްރަފް) ހުންނަތަން ފެނުމަކީ އެވެރިން އެހާ ގަޔާވާނޭ މަންޒަރެއް ނޫނެވެ. ތިމާގެ ބޮލުގެ އިސްތަށިގަނޑަށް ސަމާލުނުވެވޭ އިރު އެވެރިންގެ ހިތަށް ސަމާލުކަން ދެނީ ކިހިނެތް ހެއްޔެވެ.\n3. މާގިނައިން ޖެލް ބޭނުން ނުކުރޭ\nތިމާގެ އިސްތަށިގަނޑަށް ބަލާލުމުން ދާދި ދެންމެ ކަރަންޓުގައި ޖެހިގެން އައިމީހެންހެން ހީވުމުން އެއީ ފަހަރުގައި އަންހެންވެރިންނަށް ތިމާ އެހާ ކަމުނުގޮސްފާނެ އެވެ. މީގެ އިތުރުން މިއީ ތިމާގެ އިސްތަށިގަނޑު ބަލިކަށިވުމަށް ވަރަށްބޮޑަށް މަގުފަހިވެސް ވާ ކަމެކެވެ.\n4. މޫނުގައި 'ފޭޝަލް ކްރީމް' ނުވަތަ ޖެލް ބޭނުންކުރުން\nފިރިހެނުންނަކީ އާންމުގޮތެއްގައި ގަދަހޫނުގަޔާއި ރަތްއަވީގައި ގިނަވަގުތު ހޭދަކުރާ ބައެކެވެ. އަދި މީގެއިތުރުން ހިރަފުސް ގިނަަ މާހައުލުތަކުގައި ވެސް ގިނަވަގުތު ހޭދަކުރާ ބައެކެވެ. މިހެންވުމުގެ ސަބަބުން މޫނުމަތި ކަޅުވެ އޮށާޅާއިގެ އަސަރު ވެސް ކުރެ އެވެ. މޫނުމަތީގައި ހުންނަ ހިރަފުހުގެ އަދި ތަފާތުު ބިހިތަކުގެ އަސަރުތައް ފިލުވާލުމަށް ސްކަރބިންގް ކްރީމް ފަދަ ތަކެތި ބޭނުންކުރުން މުހިންމެވެ. އަދި މިއީ ހުސްއެކަނި އަންހެންވެރިން ކުރަން ޖެހޭ ކަމެއް ނޫނެވެ.\n5. މޫނުގެ ތެޔޮކަން ނައްތާލުން\nތިމާގެ މޫނުމަތީގެ ނިތްކުރި، ނޭފަތް އަދި ތުންފަތުގެ މަތީބަޔަށް ދީފައިވާ ނަމަކީ ޓީ-ޒޯން އެވެ. މިއީ ތިމާގެ މޫނުމަތިން ތެޔޮކަން އެންމެ ގަދަޔަށް ފެންނަން ހުންނަ އަދި ތެޔޮވުމުގެ އަސަރު އެންމެ އަވަހަށް ކުރާވެސް ސަރަހައްދެވެ. މޫނުމަތިން ތެޔޮވުމުގެ އަސަރު ފިލުވަން އެންމެ ރަނގަޅީ ފޭސްމާސްކް ބޭނުންކުރުމެވެ. ވީމާ ޑޭޓަކަށް ދާނަމަ މީގެ ބޭނުން ކޮށްލުން ރަނގަޅުވާނެއެވެ. މިދެންނެވީ ދިއުމުގެ ކުރިން ބޭނުންކުރުމުގެ ވާހަކައެވެ.


Lets go ah seven star luxury award\nލެޓްސްގޯ މޯލްޑިވްސްއަށް ސެވަން ސްޓާ ލަގްޒަރީ އެވޯޑު\nސެވަން ސްޓާ ލަގްޒަރީ އެވޯޑާއެކު ރިޔާޒު\nޓޫރިޒަމް ސިނާއަތުގައި ދޭ އެންމެ މަޝްހޫރު އެއް އެވޯޑު ކަމަށްވާ "ސެވަން ސްޓާ ލަގްޒަރީ" ލެޓްސްގޯ މޯލްޑިވްސް އަށް ލިބިއްޖެ އެވެ.\nގްރީސްގެ އެތެންސްގައި ރޭ ބޭއްވި އެވޯޑު ހަފުލާއެއްގައި ލެޓްސްގޯ މޯލްޑިވްސް އަށް ލިބުނީ އިންޑިއާ ކަނޑުގެ އެންމެ ރަނގަޅު ޓްއާ އޮޕަރޭޓަރަށް ދޭ އެވޯޑެވެ. އެވޯޑާ ހަވާލުވެވަޑައިގަތީ އެ ކުންފުނީގެ ވެރިޔާ މުހައްމަދު ރިޔާޒެވެ.\nއެ ކުންފުންޏަށް މި އެވޯޑު ލިބިފައިވަނީ ރާއްޖެއަށް ގެންނަ ބޭރުގެ ހައި ޕްރޮފައިލް މީހުންނަށް ދޭ ހިދުމަތްތަކަށް ބެލުމަށްފަހު އެވެ. އެ ކުންފުނިން ވަނީ ދުނިޔޭގެ މަޝްހޫރު ގިނަ ބަޔަކު ރާއްޖެ ގެނެސްދީފަ އެވެ. މީގެތޭގައި މާކްއެންތަނީ އާއި ރިކީ މާޓިންގެ އިތުރުން އަރަބި ބައެއް މަހުޖަނުން ހިމެނެ އެވެ.\nރިޔާޒު މިއަދު ވިދާޅުވި ގޮތުގައި މި އެވޯޑު ލިބިގެން ދިއުމަކީ ރާއްޖެއަށް ލިބުނު ވަަރަށް ރީތި ނަމެއް ކަމަށާ، މިއީ ވަރަށް ބޮޑު އުފަލެއް ކަމަށެވެ.\n"މި ސަރަހައްދުގައި ގިނަ އަދަދެއްގެ ބޮޑެތި ޓުއާ އޮޕަރޭޓަރުން މަސައްކަތް ކުރޭ. އެ މީހުންނާ ވާދަކޮށް މިފަދަ އެވޯޑެއް ލިބުމަކީ އުފަލެއް. މިއން އެނގެނީ ދިވެހިން ނަށް ފުރުސަތު ދީގެން މަސައްކަތް ކޮށްފިނަމަ ރާއްޖެއަށް ރީތި ނަން ލިބިގެންދާނެ ކަން،" ރިޔާޒު ވިދާޅުވި އެވެ.\nއޭނާ ވިދާޅުވީ ދިވެހި ޓްރެވަލް ކުންފުނި ތަކަށް އިތުރު ފުރުސަތު ތަކެއް ލިބިގެން ދިއުމަކީ އެންމެ ދެކެން ބޭނުންވާ ދުވަސް ކަމަށެވެ.\n"ދިވެހި ޓްރެވަލް ކުންފުނި ތަކަށް ގިނަ ދަތި ތަކެއް އެބަހުރި. އެ މައްސަލަތައް ހައްލު ކުރަން ވާނެ ގަވާއިދެއް ހަދަން، ސަރުކާރާއެކު މަސައްކަތް ކުރަމުން މި ދަނީ. އުންމީދު ކުރަނީ އެ ގަވާއިދު ވީހާ އަވަހަކަށް ނިމޭނެ ކަމަށް. އޭރުން ދިވެހިންނަށް ފުރުސަތުތައް ލިބި މި ފަދަ ރީތި ގިނަ ނަން ތަކެއް ދިވެހި ކުންފުނި ތަކުން ހޯދާނެ،" ރިޔާޒު ވިދާޅުވި އެވެ.


Anehkka ves leak eh: Nahula ah Thuhumathaai furassaara\nމިނިސްޓަރު އަލީ ވަހީދު، ގާސިމް އިބްރާހިމް އަދި މިނިސްޓަރު އައިޝަތު ނަހުލާ\nޓޫރިޒަމް މިނިސްޓަރު އަލީ ވަހީދު އެހެން ބަޔަކާއެކު ދެއްކެވި ވާހަކަތަކެއް ކަމަށް ބުނާ ވާހަކަތަކެއްގެ އޯޑިއޯ ރެއިން ފެށިގެން ބުރި ބުރިއަށް ލީކް ކުރަމުންދާއިރު މިއަދާއި، މިރޭ ވެސް ވަނީ އޯޑިއޯތަކެއް ލީކް ކޮށްލާފަ އެވެ. މީގެ ކުރިން ލީކް ކޮށްލި އޯޑިއޯތަކާއި ހިލާފަށް މިރޭ ލީކް ކޮށްލި އޯޑިއޯގައި ހުތުރު، ފާހިސް ބައެއް އަމަލުތަކާއި ގުޅޭގޮތުން ވާހަކަ ދައްކާ އަޑު އިވެއެވެ.\nލީކްކޮށްލާފައިވާ އާ އޯޑިއޯގައި އަލީ ވަހީދު ކަމަށް ބުނާ މީހާ ވަނީ ޓްރާސްޕޯޓް މިނިސްޓަރު އައިޝަތު ނަހުލާއަށް ބޮޑެތި ތުހުމަތުތަކެއް ކޮށްފަ އެވެ. އެގޮތުން ނަހުލާ އޭނާގެ ކިބައިން ޖިންސީ އަމަލަކަށް އެދިފައިވާ ކަމަށާ އިތުރު ބަޔަކާއެކު އެކަން ކުރަން ވެސް އެންމެ ރަނގަޅު ކަމަށް ބުނާ އަޑު އިވެއެވެ.\nއެ ވާހަކަތަކަށް ކައިރީގައި ތިބި މީހުން ހީނ، ފުރައްސާރަ ކުރާ އަޑު ވެސް އިވެއެވެ. މީގެ އިތުރުން ދީނުގައި ހުއްދަ ނޫން ބައެއް ކަންކަން ކުރުމަށް ރިސޯޓަކަށް ދާންޖެހޭ ކަމަށް ބުނެފައި ވެއެވެ. -- އޯޑިއޯގެ ގިނަ ވާހަކަތަކަކީ ވަރަށް ހުތުރު އަދި އިސްލާމް ދީނާއި ދިވެހިންގެ ސަގާފަތާއި ބީރައްޓެހި ވާހަކަތަކެއް ކަމުން އެ ވާހަކަތައް ދޫކޮށްލީ އެވެ --\n"ލީކްސް"ގެ ނަމުގައި ޓްވިޓާ އެކައުންޓެއް ހަދައި، މިނިސްޓަރެއް ބޭޒާރު ކޮށްލާނެ ކަމުގެ އިންޒާރު މީގެ ދެ ރެއެއް ކުރިން ފެށިގެން ބަަޔަކު ދިޔައީ ދެމުންނެވެ.\n"އެޕިސޯޑް 1"ގެ ނަމުގައި ފުރަތަމަ ދޫކޮށްލި އޯޑިއޯއާއެކު އެންމެންގެ ސަމާލުކަން އެކަމަށް ލިބުނެވެ. އެ އޯޑިއޯއަކީ ހެލްތް މިނިސްޓަރު އަބްދުﷲ އަމީނަށް، އަލީ ވަހީދު ކަމަށް އޯޑިއޯގައި ބުނާ ފަރާތް ވަރަށް ބޮޑަށް ފާޑުވިދާޅުވާ އޯޑިއޯއެކެވެ.\nއެންމެ ފަހު އޯޑިއޯ، "އެޕިސޯޑް 3"ގެ ނަމުގައި އާންމުކޮށްފައިވާ އޯޑިއޯއަކީ ޓްރާންސްޕޯޓް މިނިސްޓަރު އައިޝަތު ނަހުލާގެ އަޑު ވެސް އިވޭ އޯޑިއޯއެކެވެ\nއެކަމަކު، އެއީ ސައްހަ ނޫން އޯޑިއޯއެއް ކަމަށް އަލީ ވަހީދު ވަނީ ވިދާޅުވެފަ އެވެ. އިތުރަށް ވިދާޅުވީ އެއީ އަބުރު ކަތިލުމުގެ އަމަލެއް ކަމަށާއި އަޒުމު ނުގުޑާނެ ކަމަށެވެ.\nގާސިމް އިބްރާހިމް އަލީ ވަހީދު އައިޝަތު ނަހުލާ


Tiger Bollywood Gai7Aharu. Adhives E Ladhuraki Kamugai - Vaguthu\nފިލުމު ''ހީރޯޕަންތީ'' އިން ބޮލީވުޑަށް ތަޢާރަފްވި ޖެކީ ޝްރޯފުގެ ދަރިފުޅު ޓައިގަރ ޝްރޯފް ބޮލީވުޑުގައި7އަހަރު ފުރުނީއެވެ.7އަހަރު ފުރުމުން އޭނާގެ ސަޕޯޓަރުންނަށް ޝުކުރު އަދާކޮށް އިންސްޓަގުރާމުގައި ކޮށްފައިވާ ޕޯސްޓެއްގައި ބުނެފައިވަނީ އޭނާއަކީ އަދި ވެސް ކުރީގެ އެ ލަދުރަކިކަން ހުރި މީހެއް ކަމަށެވެ.\nއެކްޓް ކުރުމުގެ އިތުރުން ނެށުމާއި ލަވަކިޔުމުގައި ވެސް ފާހަގަ ކޮށްލެވޭ ޓައިގަރ ޝްރޯފްއަކީ އޭނާގެ މީސް މީޑިޔާ އެކައުންޓު ތަކުގައި ނެށުމާއި ޖިމްގެ ވީޑިއޯތަކާއި ފޮޓޯތައް ޕޯސްޓު ކުރާ ފަންނާނެކެވެ. އިންޑަސްޓްރީގައި ހަތް އަހަރު ފުރުމުން އޭނާގެ ސަޕޯޓަރުންނަށް ޝުކުރު އަދާ ކުރުމުގެ ގޮތުން އިންސްޓަގުރާމުގައި ޓައިގަރ ސައިކަލެއްގެ މަތީގައި އޮށޯވެލައިގެން ބޮލުގައި ތޮތްޕެއް އަޅައިގެން އޮތް ފޮޓޯއެއް ހިއްސާ ކޮށްފައިވެއެވެ.\n''ހަތް އަހަރު. ނަމަވެސް އަދި ވެސް ތޮފިން މޫނު ފޮރުގައި ހުންނަ ލަދުރަކި ކުއްޖާ. އަހަރެން މިކުރާ މަސައްކަތް ގަބޫލު ކުރާ ކަމަށްޓަކައި އެންމެންނަށް ޝުކުރިއްޔާ'' އިންސްޓަގުރާމުގައި ހިއްސާ ކޮށްފައިވާ ފޮޓޯގައި ޓައިގަރ ލިޔެފައިވެއެވެ.\nޓައިގަރ ޝްރޯފް އިންޑަސްޓްރީއަށް ތަޢާރަފްވެފައިވާ ފިލުމު ''ހީރޯޕަންތީ'' ޑައިރެކްޓް ކޮށްފައިވަނީ ސަބީރު ޚާންއެވެ. މި ފިލުމު ރިލީޒް ކުރެވިފައިވަނީ 2014 ވަނަ އަހަރުގެ މާރޗް 23 ވަނަ ދުވަހުއެވެ. މި ފިލުމަކީ ބޮލީވުޑުގައި ހިޓް ފިލުމެކެވެ. އަދި ބެލުންތެރިންގެ ފަރާތުން ތަފާތު އެކި ކޮމެންޓްތައް ޓައިގަރއަށް ލިބިގެން ދިޔަ ފިލުމެކެވެ.\nޓައިގަރގެ ކުރިއަށް ހުރި ފިލުމުތަކަށް ބަލާއިރު ވިކާޝް ބާލް ޑައިރެކްޓް ކުރާ ''ގަންޕަތު'' ހިމެނެއެވެ. މި ފިލުމުގައި ޓައިގަރއާއި އެކު ފެނިގެންދާނީ ކްރިތީއެވެ. މީގެ އިތުރުން ބާޣީީ4އާއި ހީރޯޕަންތީ2ގެ މަސައްކަތް ވެސް އޮތީ ތާވަލު ވެފައެވެ.


England in Covid aa dhekolhah varugadha Test and Trace System eh gaaim kohffi - One Online\nއިނގިރޭސިވިލާތުގައި ކޮވިޑް ސާމްޕަލް ނަގަނީ --\nއިނގިރޭސިވިލާތުން ކޮވިޑާ ދެކޮޅަށް ވަރުގަދަ ޓެސްޓް އެންޑް ޓްރޭސް ސިސްޓަމެއް ގާއިމްކޮށްފިއެވެ.\nޓެސްޓް އެންޑް ޓްރޭސް ސިސްޓަމަކީ އިނގިރޭސިވިލާތުގައި އަމަލުކުރަމުން އަންނަ ލޮކްޑައުން އަށް ލުއިތަކެއް ދިނުމަށާއި އާންމު ހާލަތަށް ގައުމު ގެނައުމަށް ކުރާ މަސައްކަތުގެ ދަށުން އެގައުމުން ކޮވިޑް ފެތުރުން ހުއްޓުވުމުގެ މަގުސަދުގައި ފެށި މަސައްކަތެކެވެ.\nޓެސްޓް އެންޑް ޓްރޭސް ސިސްޓަމްގައި 25000 މީހުންގެ ހާއްސަ ޓީމަކުން ކޮންޓެކްޓް ޓްރޭސް ކުރުމުގެ މަސައްކަތް ކުރާނެއެވެ. މިމީހުންގެ މަސައްކަތަކަށް ވާނީ އެގައުމުން ކޮވިޑް ޖެހޭ މީހުންނާ ބައްދަލުވެފައި ތިބި މީހުންނަށް ކޮވިޑް ޖެހޭ މީހާ ޕޮޒިޓިވް ވާ ވަގުތުން ފެށިގެން ގަޑިއެއްހާއިރުތެރޭ އަންގައި އެކަހެރިކުރުމުގެ މަސައްކަތް ކުރުމެވެ.\nޓެސްޓް އެންޑް ޓްރޭސް ސިސްޓަމުން ފޯނުކުރުމުގެ އިތުރުން އެސްއެމްއެސް އަދި އީމެއިލް މެދުވެރިކޮށްވެސް މީހުން ޓްރޭސް ކުރާނެއެވެ.\nކޮވިޑަށް ޕޮޒިޓިވް ވެފައިވާ މީހަކާ ދިމާވާ ކޮންމެ މީހަކު 14 ދުވަހަށް އައިސޮލޭޓް ވާން ޖެހޭނެއެވެ. އެމީހެއްގެ ގައިން އެއްވެސް އަލާމާތެއް ނުފެނުނަސް ޖެހޭނީ އައިސޮލޭޓް ވާށެވެ. އަދި ބަލީގެ އަލާމާތް ހުރި މީހަކު ނަމަ އެކަން އަންގައި ޓެސްޓު ކުރުމަށްފަހު 24 ގަޑިއިރު ތެރޭ ޓެސްޓުގެ ނަތީޖާ އަންގާނެއެވެ.\nއިނގިރޭސިވިލާތުގެ ނެޝަނަލް ހެލްތު ސާވިސް އިން ވަނީ ޕޮޒިޓިވް ވެފައިވާ މީހަކާ ދިމާވާ މީހަކަށް ވަގުތުން އަންގާނެ އެޕެއް ތައްޔާރު ކުރުމުގެ މަސައްކަތް ފަށައިފައެވެ.\nއިނގިރޭސިވިލާތުން ކޮވިޑް ޖެހުނު މީހުންގެ އަދަދު ދެ ލައްކައަށްވުރެން މައްޗަށް އަރާފައިވާއިރު އެގައުމުން މިހާތަނަށް 37 ހާހަށްވުރެން ގިނަ މީހުން މިބަލީގައި މަރުވެފައި ވެއެވެ.\nގުޅޭ ޓެގު އިނގިރޭސިވިލާތް ކޮވިޑް 19 ސިއްހަތު


Mimanzaruthah Fenumun Dherave Hiy Falhaigen Dhaavaru Vey! - Vaguthu\nމިމަންޒަރުތައް ފެނުމުން ދެރަވެ، ހިތް ފަޅައިގެން ދާވަރުވޭ!\nމިދައްކަނީ ދުނިޔޭގައި އޮތް އެންމެ ބޮޑު ބާރުން ކަންތައް ކުރަމުން އަންނަ ގޮތުގެ ވާހަކައެވެ. އިންސާނީ ހައްޤުތަކޭ ކިޔާ ދަޢުވާ ކުރާ އެންމެ ބޮޑު ޤައުމުން ކަންތައް ކުރާ ގޮތުގެ ވާހަކައެވެ. އެމެރިކާގެ ބޯޑަރުގައި ކަން ހިނގަމުން ދާ ގޮތުގެ ވާހަކައެވެ.\nއެމެރިކާއަށް ޤަވާޢިދާ ޚިލާފަށް ހިޖުރަ ކުރާ މީހުން ހުއްޓުވުމަށް އެމެރިކާއިންވަނީ މަސައްކަތްތަކެއް ފަށާފައެވެ. މިގޮތުން އެތެރެވާ ހިޖުރަވެރިންނަށްދަނީ ދެވެން އޮތް އެންމެ ބޮޑަތި ފިޔަވަޅު އަޅަމުންނެެވެ. އެމީހުންނާއި ދޭތެރޭ ކަންތައް ކުރަނީ ދިރިހުރި ފުރާނެއެއް ކުށަކާ ނުލާ ދުއްވާލާ މީހުންނަށް ކަންތައް ކުރާ ގޮތަށް ވުރެވެސް އިހާނެތިކޮށެވެ.\nބޯޑަރ ޕެޓްރޯލް ފެސިލިޓީގެ ނަމުން ނަންދެވިފައިވާ ޖަލުތަކުގައި މިމީހުން ބަންދު ކުރެވިފައިވާއިރު، މައިންނާއި ދަރިންވެސް ވަނީ ދުރުކޮށްފައެވެ. ނިދަން ބޮލުގައި އަޅާނެ ބާލީހެއްގެ މިންވަރުވެސް ނުދޭއިރު، ގައިމަތީ އަޅާނެ ތާމަލް ރަޖާގަނޑެއް ފިޔަވާ އިތުރު އެހެން އެއްވެސް އެއްޗެއް މިމީހުނަށް ނުދެއެވެ.\nތިރީގައި މިވަނީ އެތަނުގައި ކަން ހިނގާ ގޮތް ސިފަކޮށްދޭ ބައެއް މަންޒަރުތަކެވެ.


Ronaldo, Messi ah: challenge nagan Italy ge league ah aadhey\nއަބަދުވެސް ޗެލެންޖު ނަގަން އޭނާ ޝައުގުވެރިވާ ކަމަށާއި، ލިއޮނަލް މެސީ ޗެލެންޖު ނަގަން އިޓާލިއަން ލީގަށް އައުމަށް ދައުވަތު ދޭ ކަމަށް ޔުވެންޓަސްގެ ފޯވަޑް ކްރިސްޓިއާނޯ ރޮނާލްޑޯ ބުނެފި އެވެ.\nމިދިޔަ ނުވަ އަހަރު، ރޮނާލްޑޯ ކުޅެފައި ވަނީ ރެއާލް މެޑްރިޑަށެވެ. ސްޕެނިޝް ލީގްގައި އެންމެ ވާދަވެރިކަން އުފެދުނީވެސް ރެއާލް މެޑްރިޑްގައި ރޮނާލްޑޯ އަދި އެފްސީ ބާސެލޯނާގައި މެސީ ހުރުމުންނެވެ. މި ސީޒަންގައި ރޮނާލްޑޯ ބަދަލުވީ ޔުވެންޓަސްގައި އިޓަލީއަށެވެ. ރޮނާލްޑޯ ބުނީ، އިޓާލިއަން ލީގަށް އޭނާ ބަދަލުވީ ޗެލެންޖެއް ނެގުމުގެ ގޮތުން ކަމަށެވެ.\n"ފަހަރެއްގައި އޭނާ [މެސީ] މަތިން އަހަރެން ކުޑަކޮށް މިސް ވެދާނެ،" އިޓަލީގެ ލަ ގެޒެޓާ ޑެލޯ ސްޕޯޓަށް ދިން އިންޓަވިއުގައި މެސީ މަތިން މިސްވޭތޯ ސުވާލު ކުރުމުން ރޮނާލްޑޯ ބުންޏެވެ. "އިންގްލެންޑާއި ސްޕެއިން، އިޓަލީ ޕޯޗްގަލްގައި އަހަރެން ކުޅެފިން، އޭނާ އެ ހުންނަނީ ސްޕެއިންގައި، ފަހަރެއްގައި އޭނާ އަހަރެމެން މަތިން މިސްވެދާނެ."\n"އަހަންނަށް ލައިފަކީ ޗެލެންޖު ނެގުން، ޗެލެންޖު ނަގަން އަހަރެން ޝައުގުވެރިވޭ އަދި ޗެލެންޖު ނެގުމަކީ އަހަންނަށް ލިބޭ އުފަލެއް، އަހަރެން ބޭނުން އަހަރެން ޗެލެންޖު ނެގި ގޮތަށް އޭނާ ވެސް ޗެލެންޖު ނަގާފައި ކޮންމެވެސް ދުވަހަކުން އިޓަލީއަށް އޭނާ އަންނަން، އެހެންނަމަވެސް ސްޕެއިންގައި ހުންނަން އޭނާ ހިތްހަމަ ޖެހެންޏާ އަހަރެން އެކަމަށް އިހްތިރާމް ކުރަން."\nރޮނާލްޑޯ ބުނީ، މިއަހަރު ބެލަންޑޯ އެވޯޑް ލުކަ މޮޑްރިޗް ލިބުމުން މަރުހަބާ ކިޔާ ކަމަށެވެ. އަދި މޮޑްރިޗަށް އެވޯޑް ހައްގު ކަމަށް ރޮނާލްޑޯ ބުންޏެވެ. ނަމަވެސް ކޮންމެ އަހަރަކު ވެސް އޭނާއަށް އެވޯޑް ހައްގުވާ ކަމަށް އޭނާ ގަބޫލު ކުރާ ކަމަށް، ކުރިން އެ އެވޯޑް ފަސް ފަހަރު ހޯދި ރޮނާލްޑޯ ބުންޏެވެ.\nއޭނާ އިތުރަށް ބުނީ، ރެއާލް މެޑްރިޑަށް ވުރެ، ޔުވެންޓަސްގައި އޭނާއަށް މާބޮޑު ހިތްހަމަ ޖެހުމެއް ލިބޭ ކަމަށެވެ. އެއީ ޔުވެންޓަސްގެ ޓީމަކީ އެއް އާއިލާ ކަމަށް ސިފަ ކުރެވޭ ކަމަށެވެ.


Fahu vaguthu Gasim ginikanyaa, liben huri vote ves gellenee!\nފަހު ވަގުތު ގާސިމް ގިނިކަންޏާ، ލިބެން ހުރި ވޯޓު ވެސް ގެއްލެނީ!\nގާސިމާ ނިންމެވުމާ ހުރެ، ޕާޓީގައި ވަނީ ހިޔާލު ދެކަފިވެފައި\nޖޭޕީއަށް ލިބެން ހުރި ވޯޓު ވެސް ގެއްލޭނެ\nކ. މާލެ 15 މާރޗް 2019 | ހުކުރު 19:10 20,996\nޖުމްހޫރީ ޕާޓީގެ ލީޑަރު ގާސިމް އިބްރާހިމް - މުހައްމަދު ޝަރުހާން\nބަޔަކު ގޯހެއް ހެދީތީ، ދެން ތިބި މީހުން އެއަށް ވުރެ ބޮޑު ގޯހެއް ހަދަންޖެހޭ ހެއްޔެވެ؟ ފާފައަކަށް މީހަކު އެރީތީ، ދެން ތިބި މީހުން އެ މަގުން ހިނގަންޖެހޭ ހެއްޔެވެ؟ ވަރިހަމަވެގެން، ގޮތެއް ނެތިގެން، ހުއްޖަތުތަކެއް ދައްކައިގެން، އަނިޔާވެރިންނަށް މަދަދުވެރިވާކަން ނުޖެހެއެވެ. ގާސިމް އިބްރާހިމް މިއަދު އެ ނުކުންނެވީ ފަސާދަ އާއި އަނިޔާވެރި ކަމަށް ބާރު އަޅައި، ގާނޫނުތައް ހެދި މީހުންގެ ދިފާއުގައެވެ. ދުސްރޫރީ ނިޒާމު ފުޑުފުޑުކޮށްލައި، ގާނޫނުއަސާސީގެ ބާރު ކަނޑުވާލި ދުވަސް ހަނދާންނެތޭހާ ދުވަހެއް އަދި ނުވެއެވެ.\nޕީޕީއެމް/ޕީއެންސީ ކެންޑިޑޭޓުންނަށް ގާސިމް ތާއިދު ކުރެއްވުމަކީ ސަރުކާރުން ގެންނަން އުޅޭ ބަދަލުތަކުގައި ކޮޅުފައިން ޖެހުމެވެ. ގާސިމްގެ އެ އަމަލު ވެގެންދާނީ ކޮރަޕްޝަނާއި ފަސާދަ ފޮހެލުމަށް ރައީސް ސޯލިހު ފައްޓަވާފައިވާ މަސައްކަތަށް ހުރަސް އެޅުން ކަމުގައެވެ. ސަބަބަކީ ހިޔާނާތުގައި ޖެހިފައިވާ މެމްބަރުން، އަލުން މަޖިލީހަށް އިންތިހާބު ކޮށްފިނަމަ، ގާނޫނީ ނިޒާމަށް ބޭނުންވެފައިވާ މުހިއްމު ބިލުތައް އަނެއްކާވެސް ފާސްނުވެ، މަޖިލީހުގައި ތާށިވާނީއެވެ. ބަހަނާތަކާއި ޝަކުވާތަކާ އެކު ބިލުތައް މަޖިލީހުގައި މަޑުޖެހޭނީއެވެ. ފަސާދައިގެ "ހުޅުރޯ ކުރި" މީހުން، އެ މީހުން އަމިއްލައަށް އެ އަލިފާންގަނޑަށް ވެއްޓިދާނެ ބިލެއް، މަޖިލީހުން ފާސްކުރަން ޖާގައެއް ނުދޭނެއެވެ. މިހާރު ހިނގަމުންދާ 18 ވަނަ ރައްޔިތުންގެ މަޖިލީހުން ފެންނަނީ އެ މަންޒަރެވެ.\nއެ ސަބަބާ ހުރެ ވެސް އެފަދަ މެމްބަރުން މަޖިލީހަށް އިންތިހާބުކުރަން ފުރުސަތު ދީގެންނުވާނެއެވެ.\nނަމަވެސް ގާސިމް މިއަދު އެ ހުންނެވީ އެ ކެންޑިޑޭޓުން ގޮވައިގެން، ޔާމީންގެ ތާއިދާ އެކު 32 މެމްބަރުން މަޖިލީހަށް އިންތިހާބު ކުރުމަށް ފޫގަޅާފައެވެ.\nނަމަވެސް އިސްލާހަށް ނުކުމެ، މަސައްކަތް ކުރި މީހުންނަށް އެއީ ހަޖަމް ކުރެވޭނެ ކަމަކަށް ވާނެތޯއެވެ؟ އަނބިދަރިންނާއި އާއިލާ ދޫކޮށް، ތޭރިތަކުގެ ފުރަގަހުގައި އެތައް ބަޔަކު ވީ ގުރުބާނީ ހަނދާންނެތުނީތޯއެވެ؟ އިސްލާހީ މަސައްކަތުގައި އުޅެނިކޮށް، ފުރާނަ ދިޔަ މީހުންގެ އާއިލާތަކުން ގާސިމަށް ހިތްހަލާސް ކުރާނެތޯއެވެ؟\nގާސިމް، ޔާމީނާ ބައިއަތު ހިތްޕެވުމުން، ޖޭޕީ އެ ވަނީ ދެކަފިވެ، ރެނދުލާފައެވެ. ޕާޓީގެ ކައުންސިލް މެމްބަރުންގެ މެދުގައި އެ ވަނީ ހިޔާލުތަފާތުވުން ބޮޑުވެފައެވެ. ޖޭޕީއަށް ނިސްބަތްވެވަޑައިގަންނަވާ ފަސް ވަޒީރުންގެ ތެރެއިން ތިން ވަޒީރުން އެ ތިއްބެވީ ގާސިމްގެ ނިންމެވުމާ ދެކޮޅަށެވެ. އެ ޕާޓީގެ ފަރާތުން ނައިބު ރައީސް ކަމަށް ވަޑައިގެންނެވި، ފައިސަލް ނަސީމު ވެސް އެ ވަނީ ގާސިމްގެ ނިންމެވުމަށް ދެކޮޅު ހައްދަވާފައެވެ. ފާޅުގައި އެ ވަނީ އެމްޑީޕީގެ ކެންޑިޑޭޓުންނަށް ތާއިދު ހޯއްދެވުމުގެ މަސައްކަތުގައި ނުކުންނަވާފައެވެ. ޕާޓީ ލީޑާޝިޕްގެ ލެވެލްގައި ގާސިމްގެ ނިންމެވުމަށް ދެކޮޅު ހަދަމުންދާއިރު، އާންމު މެމްބަރުން ތިއްބޭނެ ގޮތް ވިސްނަވާށެވެ.\nގާސިމަށް ޕާޓީގެ ތެރެއިން އޮތް ލޯތްބާއި ކުލުނު ވެސް އެ ދަނީ ގެއްލެމުންނެވެ. މަޖިލިސް އިންތިހާބުގައި އެ ޕާޓީއަށް ލިބެން ހުރި ވޯޓު ވެސް ދެން ދާނީ ގެއްލިގެންނެވެ. ޔާމީނާ އެކު ގާސިމް ހުންނެވިކަން އެނގުނު ހިސާބުން ޖޭޕީގެ ބައެއް އާންމު މެމްބަރުން ވެސް، ޖޭޕީގެ ކެންޑިޑޭޓުންނަށް ދެން ވޯޓު ނުދޭނެއެވެ. އަނިޔާވެރިކަންނަށް މަދަދުވެރިވާން އެކަކުވެސް ނޭދޭނެއެވެ. ހުދު ގާސިމްގެ އަނބިކަނބަލުން ވެސް އެ ވަނީ އެކަން ސާބިތުކޮށްދެއްވާފައެވެ.\nޔާމީނާ އެކު، ގާސިމް އެ ކުރައްވާ މަސައްކަތުގެ ސަބަބުން ގެއްލުން ވާނީ އެމަނިކުފާނަށެވެ. ފަހު ވަގުތު ގިނިކަންނާ ހުންނަވަން ޖެހިވަޑައިގަންނަވާނީ އެމަނިކުފާނެވެ.


Kushuge Veshygai Ulhey Bidheysin Raajjeygai Faseyhain Ulhumah Dhivehinna Kaiveni Kurey: Immigration ކުށުގެ ވެށީގައި އުޅޭ ބިދޭސީން ރާއްޖޭގައި ފަސޭހައިން އުޅުމަށް ދިވެހިންނާއި ކައިވެނިކުރޭ: އިމިގްރޭޝަން – Huvadhoo News Kushuge Veshygai Ulhey Bidheysin Raajjeygai Faseyhain Ulhumah Dhivehinna Kaiveni Kurey: Immigration Huvadhoo News\nކުށުގެ ވެށީގައި އުޅޭ ބިދޭސީން ރާއްޖޭގައި ފަސޭހައިން އުޅުމަށް ދިވެހިންނާއި ކައިވެނިކުރޭ: އިމިގްރޭޝަން\nރައްޔިތުންގެ މަޖިލީހުގެ ހާރިޖީ ގުޅުންތަކުގެ ކޮމިޓީގެ ބައްދަލުވުމުގައި އިމިގްރޭޝަންގެ އިސް ބޭފުޅުން ބައިވެރިވެވަޑައިގަންނަވަނީ. ފޮޓޯ: މަޖިލިސް\nރާއްޖޭގައި އުޅުމަށް ފަސޭހައަކަށް ކުށުގެ ވެށީގައި އުޅޭ ބައެއް ބިދޭސީން ދިވެހިންނާއި ކައިވެނިކުރާ ކަމަށް އިމިގްރޭޝަނުން މިއަދު ވިދާޅުވެއްޖެއެވެ.\nރައްޔިތުންގެ މަޖިލީހުގެ ހާރިޖީ ގުޅުންތަކުގެ ކޮމިޓީން އިމިގްރޭޝަނާއި ފޮރިން މިނިސްޓްރީ އާއި އިކޮނޮމިކް މިނިސްޓްރީގެ އިސް ބޭފުޅުންނާ އެކު މިއަދު ބޭއްވުނު ބައްދަލުވުމެއްގައި ޑެޕިއުޓީ ޗީފް އިމިގްރޭޝަން އޮފިސަރު މުހައްމަދު ޝިފާން ވިދާޅުވީ ރާއްޖޭގައި ދިވެހިންނާއި ކައިވެނިކޮށްގެން އުޅޭ ބައެއް ބިދޭސީންނަކީ ހަށިވިއްކުންފަދަ ބޮޑެތި ކުށްތަކުގައި ހިމެނޭ ބައެއް ކަމަށް ތުހުމަތު ކުރެވޭ ކަމަށާއި މިފަދަ ބިދޭސީން “މެރިޖް އޮފް ކޮންވީނިއެންސް” ގައި ނުވަތަ އުޅެން ފަސޭހައަކަށް ކައިވެނިކުރަނީ އުމުރުން ދުވަސްވީ ދިވެހިންނާއި ކަމަށެވެ.\nއެހެންކަމުން ދިވެއްސަކާއި އިނދެގެން ހުންނަ ބިދޭސީއަކު ރާއްޖެއިން ފޮނުވާލުމަށް ގިނަ ގޮންޖެހުންތަކެއް ދިމާވާ ކަމަށް އިމިގްރޭޝަނުން ވަނީ ވިދާޅުވެފައެވެ.\n“ވިސާ ކެންސަލް ކުރަން ބަލާއިރު އަޅުގަނޑުމެންނަށް މިވާ ގޮތަކީ އެކައިވެނީގައި، ގިނަ ދުވަސްވެފައި ތިބި ކައިވެނިވީމާ ކުދިން އެބަތިބޭ. އެހެންވީމާ، ބައްޕައެއް ނުވަތަ މަންމައެއް ފޮނުވައިލަންވީމާ އެފަދަ މައްސަލަތައް ކުރިމަތި އެބަވޭ،” ޝިފާން ވިދާޅުވި އެވެ.\nއެކަމާ ބެހޭ ގޮތުން އިމިގްރޭޝަނުން ފުލުހުންނާ ވެސް މަޝްވަރާކުރަމުންދާ ކަމަށް އިމިގްރޭޝަނުން ވަނީ ހާމަކޮށްފައެވެ.\nއެހެންނަމަވެސް އެ ބައްދަލުވުމުގައި ކޮންޓްރޯލާ އޮފް އިމިގްރޭޝަން މުހައްމަދު އަހުމަދު ހުސައިން (ހަނަފީ) ވިދާޅުވީ ބިދޭސީއަކާއި ދިވެއްސަކު ކައިވެނިކުރާއިރު ކޯޓުން އިމިގްރޭޝަންގެ ހުއްދަ ހޯދާކަމަށެވެ. އަދި އެމީހަކީ ޤަވވައިދާ ޚިލާފަށް އުޅޭ ބިދޭސީއަކުތޯ ބަލާކަމަށެވެ.\nހަނަފީ އިތުރަށް ވިދާޅުވީ މިފަދަ ކައިވެނިތަކުގެ ނާޖާއިޒް ފައިދާ ބިދޭސީން ނަގަމުންދާ ކަމަށެވެ.


Neydhemey Vakivumeh Haadhahaa Loabivey - 62 | Vaahaka\nމަރިޔަމް ހުސައިން June 28, 2019\t17 Comments\nViews: 7721\t62\nހޮސްޕިޓަލަށް ގެނައި އިރަށްވުރެން ނަސީރުގެ ހާލު ރަނގަޅެވެ. ނިދިފައި އޮތުމުން އާދިލާ ގޮސް ހުއްޓުނީ ކުޑަދޮރުކައިރީގައެވެ. ދޮރުފޮތިގަނޑު ކަހާލާއި ބޭރުބަލާލިއެވެ. މޫނުމަތީގައި ބީހުނު ވައިރޯޅިން ބުނެދޭން ނޭގޭ އިޙްސާސެއް ކުރުވިއެވެ. އޮއްސެމުންދިޔަ އިރުގެ ރަންދޯދިތަކުން އުދަރެސްވަނީ ފަވާލާފައެވެ. އެމަންޒަރު ބަލާފޫހިނުވާނޭކަން ޔަގީނެވެ. އާދިލާގެ ތުންފަތްމައްޗަށް އުފާވެރިކަން ގެނުވިއެވެ.\n" ބަޝީރާ.....ބަޝީރާ......." އާދިލާ ސިއްސައިގެން ދިޔައެވެ. ދެލޯ ބޮޑުވިއެވެ. މީހާ ގަބުވެފައި ހުއްޓާ ތިންވަނަ ފަހަރަށްވެސް އެނަމުން ގޮވާލައިފިއެވެ. އާދިލާގެ ހަށިގަނޑު ތުރުތުރު އަޅައިގެންދިޔައިރު މީހާގެ ދެލޯ ފެންކަޅިވެއްޖެއެވެ. ނަސީރު އޮތީ ދެލޯ މަރާލައިގެންނެވެ. ބަލިކަށި އަޑަކުން ކެނޑިނޭޅި ގޮވަމުންދަނީ ބަޝީރާއަށެވެ. އާދިލާ ބަރު ފިޔަވަޅުތަކެއް އަޅަމުން ގޮސް ނަސީރު އޮތް އެނދުކައިރިއަށް ހުއްޓުނެވެ. އަދި ނަސީރުގެ އަތުގައި ހިފާލިއެވެ. ނަސީރުގެ ދުލުން އިވެމުންދާ ނަން ތަކުރާރްވާން ނޭދޭކަން އާދިލާގެ މޫނުމަތިން ހާމަވެއެވެ. ސިހިފައި ނަސީރު ލޯހުޅުވާލިއެވެ. ކުރިމަތީގައި ރޮވިފައި ހުރި އާދިލާ ހުއްޓާވެސް އޭނާގެ ދެލޯ ވަށައިގެންވި މާހައުލަށް ނަޒަރު ހިންގާލިއެވެ. ހީވަނީ އެތަނުން އެހެން މީހަކު ފެންނަން ނަސީރު ބޭނުންވާ ހެންނެވެ.\n" ކާކަށްތަ ތިގޮވަނީ........." އާދިލާ ހިނިތުންވެވޭތޯ މަސައްކަތްކުރިއެވެ. ނަސީރު ބަލަހައްޓައިގެން އޮތް ގޮތުން ޖަވާބުދޭން ބޭނުން ނުވާކަން އެނގުނެވެ.\n" ކޮން ބަޝީރާ އަކަށްތަ ތި ގޮވަނީ........" އާދިލާ އެސުވާލުކުރީ އަމިއްލަ ހިތްމަތީ އަތްއަޅާލާ ހާލުއެވެ. އެނގޭކަމެއް ނޭގޭކަމަށް ހަދައިގެން ހުންނަން އާދިލާ ބޭނުންނުވީއެވެ. އާދިލާގެ ދުލުން ބަޝީރާގެ ނަން ބުނެލުމާއެކު ނަސީރަށް ތެޅިގަނެވުނެވެ. ސިހުމާއި ނުތަނަވަސްކަން އެމޫނުމަތިން ސިއްރުނުވެ ފެންނަން ހުއްޓެވެ.\n" އޫ......ނުގޮވަން އެއްވެސް މީހަކަށް ނުގޮވަން......." ނަސީރުގެ ނިތްކުރިމަތީގައި ކުދިދާތިކިތައް ވިދަންފެށިއެވެ. ހަގީގަތާއި ކުރިމަތި ނުލެވިގެން އުޅޭހެން ނަސީރުގެ ކޮންމެ ހަރަކާތަކުން ހެކިދެއެވެ.\n" އެކަމަކު އަހަރެން އެހީމޭ .........."\n" ތިވާނީ ހީވިގޮތަކަށް.......އަހަރެންނަށް ފާޑެއްގެ ހުވަފެނެއް ފެނުނީ ..........." ލޮލުގެ ހިމަކޮޅުން އާދިލާއަށް ބަލާލަމުން ނަސީރު ބުނެލިއެވެ. އަދި އަވަސްއަވަހަށް އާދިލާއަށް ނުބަލަން މޫނު އަނބުރާލިއެވެ.\n" އަހަންނަށް ހީވިގޮތެއްނޫން އެ............ އަހަރެން ހިތަށް އަރާ އަމިއްލަ ނަފްސަށް އޮޅުވާލައިގެން ކިހާދުވަހެއްވަންދެން ނަސީރު އުޅޭނެބާއޭ؟ " އާދިލާ އަޑުގައިވީ ރިހުމެވެ.\n" ޔަގީނުންވެސް ތިހިތުގައި ކޮންމެވެސް މީހަކަށްވަނީ ޖާގަދީފައި .........އަހަންނަށް އެނގޭ އެއްޗަކީ އެނަސީބުވެރިޔަކީ އަހަރެން ނޫންކަން...." ދެލޮލުން ފޭބި ކަރުނަޔާއި އެކު އާދިލާގެ ގިސްލުމުގެ އަޑު ގުގުމާލިއެވެ. އެއާއެކު އާދިލާ އަނގަމަތީ އަތް އަޅައިގެންގޮސްވަނީ ފާހާނާތެރެއަށެވެ. ދެލޮލުން ފޭބިކަރުނަތައް ހިފަހައްޓާނުލެވުނީއެވެ. ބަދަލުގައި ލޯބިލިބޭނޭކަމަށް ލޯބި ދިނުމަކީ ރާޅު ފޮނުލާ ފަށުގައި ދޮންވެލިން ގެހެދުން ކަހަލަކަމެކޭ ބުނާތީ އޭނާވެސް އަހައެވެ. އަމިއްލައަށް އިޙްސާސްކުރެވުމުން ނޫނީ އެއީ ކިހާ ވޭނެއްހުރި ކަމެއްކަން ނޭގޭނެއެވެ. ފާހާނާތަށިމަތީ އިނދެގެން އާދިލާ ބޭނުންވީ ހިތްފުރެންދެން ރޯލުމަށެވެ. ނަސީރު ކައިރިން އެއްވެސް އެއްޗެއް އޮޅުން ނުފިލާނޭކަން އޭނާޔަށް ޔަގީނެވެ. ނުބުނަން ހިފަހައްޓައިގެން ހުރި ބަސްތަކެއް އޭނާގެ ދުލުން ނީވޭނޭކަން އާދިލާއަށް ޔަގީންވެއެވެ. އާދިލާ ދިޔަ ދިމާލަށް ބަލަން ނަސީރު އޮތް އިރު އެމޫނުމައްޗަށް އެތަށް ހާސްވާހަކައެއް އަރާފައިބަމުންދެއެވެ.\n" ބަޝީރާ...." އެނަން ހިތާހިތުން ކިޔާލިއިރު މޭގައި ހިފާފައި ހުރި ރިހުމަށް ލުޔެއް ނުލިބެއެވެ. ނަސީރުގެ ކުށެއްނެތްކަން އަންގަން އޭނާ އޮތީ ވަރަށް ބޭނުންވެފައެވެ. އެއްވެސް މީހެއްގެ ބަދުދުއާއެއް ލިބެން އޭނާ ނޭދެއެވެ. ހަށިގަނޑާއި ފުރާނަވަކިވުމުގެ ކުރިން މާފްލިބެންޖެހޭ މީހުންގެ ފަރާތުން މާފު ހޯދަން އޭނާ އިންތިހާއަށް ބޭނުންވެއެވެ. އެހެނަސް އެކަން ވާން އޮތީ ބަޝީރާވެސް އޭނާ ދައްކާ ވާޙަކަ އަޑު އަހައިގެންނެވެ. ބަޝީރާ އާ ހަމައަށް ދެވުނީހީވެސް އޭނާގެ ދެފައި މައްޗަށް ކޮޅަށް ހުރެވޭ ނަމައެވެ. ހިނގޭނަމައެވެ. އެނިއުމަތުން އޭނާވަނީ ތާއަބަދަށް މަހްރޫމްވެފައެވެ. އަލަތު ލޯބިން މަހްރޫމްވީ ފަދައިންނެވެ.\nސަރުމީލާމެން ދެމަފިރިންގެ މޫނުމަތިން އުފާވެރިކަން ފިލައިގެންނުދެއެވެ. އެހާ ޒުވާން އުމުރުގައި މާމަ ކާފަ ކިޔުމަކީ އެތަށް ހާސް އުފާވެރިކަމެވެ. ސަރުމީލާ އިނީ ކުޑަމީހާ ރީތިކުރާށެވެ. ޖަލީލް ގަނެގެން ގެނައި ކުޅޭ ސާމާނުތައް ފަހަރަކު އެއްޗެއް ކަނޑާލައިގެން ކުޑަމީހާއަށް އެދައްކަމުންދާއިރު ހޭޖެހޭ ބޮޑުމީހެކޭ ހީވެސްނުވެއެވެ. ސަޖާ އެނދުގައި އޮށުވެ އޮތްއިރު މާޙިލްގެ ފޯނުން ބަލަމުން ދިޔައީ ނަންތަކެކެވެ. ބަނޑުބޮޑުއިރުން ފަށައިގެން އަދިވެސް ދެމީހުން އެއްބަސްވެވޭނޭ ނަމެއް ނުފެނިގެން ހީވަނީ ދެންމެ ދެންމެ ކޯޅިގަނެދާނެހެންނެވެ. ނަވީނާއި ޖޫލީ ސަޖާއޮތް ކޮޓަރިއަށްވަނެވެ. ސަޖާއަށް ގޮވާލަން ޖޫލީ ނަވީން ގެނައީ ގަދަކަމުންނެވެ. އަތްގުޅި ނުކާވަރުގެ ބޮޑު ޕާރުސަލާއިއެކުވަން ޖޫލީއަށް ސަމާލުކަން ދިނީ ސަޖާޔާއި މާހިލް އެކަންޏެވެ. ސަރުމީލާ އާއި ޖަލީލްގެ ސަމާލުކަން އަތުލައިފައިވަނީ އެމީހުންގެ ކުޑަކުޑަ ދޮންފުތެވެ. ނަވީން ފެނުމުން މާހިލް އިންތަނުން ތެދުވެތެވެ. ދެމީހުން ކޮނޑާއި ކޮނޑުޖައްސާ މަރުހަބާ ކިޔެވެ. ޖޫލީ ގެނައި ޕާރުސަލް އެއްފަރާތެއްގައި ބެހެއްޓުމަށްފަހު ސަޖާ އޮތް އެނދުގެ މިޔަދޮށުގައި އިށިއިނެވެ. އޭނާގެ ނަޒަރު ހުއްޓުނީ ސަރުމީލާ އަށާއި ޖަލީލަށެވެ. ސަޖާއަށް ދަރިއަކު ލިބިގެން އުފަލުން އުޅޭތަން ފެނުމުން ޖޫލީގެ ހިތުގައި ކޫރުންއެޅުނެވެ. ހިތްދަތިވިއެވެ.\n" ޖީޖޫ.......ނިކަން ރީތި ނަމެއް ބުނެބަލަ ބޭބީއަށް ކިޔާނެ.........އަހަރެންނަށް ރީތިވާ ނަމެއް މާހިލަކަށް ކަމަކު ނުދޭ ........." މާހިލް އަތު ހިކަނދިމަސްގަނޑުގައި ސަޖާ ތަޅައިގަތެވެ. މާހިލް އަތު ހިކަނދިމަސްގަނޑުގައި ސަޖާ ތަޅައިގަންނަމުން ބުންޏެވެ. މާހިލް ފޯނު އުފުލާލާފައި ދައްކާލީ އޭނާ ބަލަމުންދާ ނަންތަކެވެ. ނަވީންވެސް މާހިލް އާ ކައިރިވެލައި އެނަންތައް ބަލަން ފެށިއެވެ. އޭރު އޭނާގެ ސިކުނޑީގައިވެސް އެނބުރެމުންދިޔައީ އޭނާގެ ކުދިންނަށް ކިޔާނޭ ނަމަކާއި މެދުއެވެ. މިހާރު ލައިބާވެސް ނަވީންގެ ބައްޕަވެސް ކުދިންނަށް ނަމެއް ކިޔުމާއި ބެހޭ ގޮތުން ވާހަކަދައްކައިފިއެވެ. އެހެންނަމަވެސް ނަވީނަށް އަދި އެކަމާ އުޅެވޭ ގޮތެއް ނުވެއެވެ.\nއެކޮޓަރިތެރޭގައި ޖޫލީއިނީ ހިމޭންވެފައެވެ. ފެންނަމުންދާ މަންޒަރުތަކުން ޖޫލީގެ ހިތަށްވަނީ އިންތިހާއަށް އަސަރުކޮށްފައެވެ. ޖޫލީ އަކީ ސަޖާގެ ދައްތައެވެ. ސަރުމީލާ އާއި ޖަލީލްގެ ދޮށީދަރިފުޅެވެ. ޖޫލީގެ މައިންބަފައިންނަށް މާމަ ކާފަ ކިޔަން އެންމެފުރަތަމަ ބޭނުމީ ޖޫލީގެ ދަރިއަކުއެވެ. އެހެނަސް ތަޤްދީރުގައި އެގޮތަށް ރޭވިފައި ނެތީއެވެ. އެމަންޒަރުތަކުން ޖޫލީގެ ހިތަށް އިންތިހާއަށް އުނދަގޫ އިހްސާސްކުރެވުނެވެ. ތެދުވެގެން ސަރުމީލާ އާ ދިމާއަށް ޖޫލީ ހިނގައިގަތެވެ. ކައިރިއަށް އައިސް ޖޫލީ ހުއްޓުމުންވެސް އޭގެ ދެމީހުން ބަލައިވެސް ނުލައެވެ. ޖަލީލްގެ އަތުގައި އޮތް ބޯޅައެއް ކުޑަމީހާއަށް ދައްކަދައްކާފައި ކާފަ އެކީ ކުޅެން އަންނާށޭ ކިޔައެވެ. ސަރުމީލާވެސް އޭނާ އަތުގައި އޮތް ކުޅޭ އެއްޗެއް ދިއްލާލާފައި ކުޑަމީހާ މޫނާ ކައިރިކޮށްލާ އެއްޗެއް ބުނެލައެވެ. ހީވަނީ ކުޑަދެކުދިންނަށް އަލަށް ތުއްތުކުއްޖަކު ފެނުމުން އުޅޭހެންނެވެ.\n" މަންމާ....." ސަރުމީލާ ކޮނޑުގައި އަތް ޖައްސާލަމުން ޖޫލީ ގޮވާލިއެވެ. ދެމަފިރިން ޖޫލީއަށް ބަލާލީ އެކުއެކީއެވެ. އޭރު އޭނާގެ ނަޒަރު ހުއްޓިފައިވަނީ ކުޑަމީހާއަށެވެ.\n" ގެނޭ އަހަރެން އުރާލަން....." ޖޫލީގެ އަޑުގައިވީ އާދޭހެވެ. ފެންކަޅިވެފައިވާ ދެލޮލުން ޖޫލީގެ ހިތުގައި މައިވަންތަކަމުގެ ލޯބި އުތުރިއަރާކަން ހެކިދެއެވެ. އޭނާ ކެތްތެރިކަން ކުޑަވެފައިވާ ވަރު ހާމަވެއެވެ. ސަރުމީލާއަށް ބަލާލެވުނީ ޖަލީލްގެ މޫނަށެވެ. ޖަލީލް ބޮލުގެ އިޝާރާތުން އެދުނީ ޖޫލީ އެބުނާ ކަމެއް ކޮއްދިނުމަށެވެ. ޖަލީލް އެއްފަރާތަށް ޖެހިލުމުން ޖޫލީ އެޖާގައިގާ އިށިއިނެވެ. ސަރުމީލާ ކުޑަމީހާ ނަގާ ޖޫލީގެ އަތުތެރެއަށް ލައިދިނެވެ. އެވަގުތު ޖޫލީގެ ކަރުނަތައް ހިފަހައްޓާނުލެވުނެވެ. އެމަންޒަރު ފެނިފައި ޖަލީލް ޖޫލީގެ ބޮލުގައި ފިރުމާލިއެވެ. އެހެނަސް ބުނާނެ ބަހެއް ޖަލީލްގެ ދުލާ ހަމަޔަކަށްނައެވެ. ތުންފަތުގައި ދަތްއަޅާލަމުން ޖަލީލް ދުރަށްޖެހިލީ ޖޫލީ ދެރަވާނެވަރު ހިތަށް އަރާފައެވެ. ޖޫލީއަށް ދަރިއަކު ލިބޭތަން ދެކެން ޖަލީލްވެސް ވަރަށް ބޭނުންވިއެވެ.\nކުޑަމީހާއަށް ކިޔާނެ ނަމަކާއި މެދު މަޝްވަރާކުރަން ތިބި މީހުންނަށް ޖޫލީއަށް ވަމުންދާ ގޮތް ރޭކައެއްނުލައެވެ. އެތިންމީހުން މެދުގައި އެއަށްވުރެން ފޯރިގަދައެވެ. ނަވީނާއި ސަޖާ އެއްކޮޅަށް އަރައިގެން ތިބެ މާޙިލްގެ ހޮވުން ކަމުނުދާ ކަމަށް ބުނަމުންދިޔައެވެ. ސަޖާގެ އަޑުވެސް އެހާ ގަދައެވެ. ވިހައިގެން ގަދަ ނުވާ މީހެކޭ ފެންނަ މީހަކު ނުބުނާނެއެވެ.\nކުޑަމީހާގެ މޫނުގައި ޖޫލީގެ މޫނުޖައްސާލިއެވެ. ގަޔާކައިރިކޮށްލުމުން އެކުރެވުނު އިޙްސާސް ދުލުން ބަޔާންކުރަން ދައްޗެވެ. ގިސްލުމުގެ އަޑު ބޭރުވީ އެއަޑު ބޭރުވެދާނެތީ ވަރަށް ކެތްކޮއްގެން އިންދައެވެ. އެއާއެކު ސަރުމީލާވެސް ހިތުގައި ޖެހުނެވެ.\n" ދަރިފުޅާ .....ނުރޮއެބަލަ....." ބުނާންވީ އެއްޗެއް ސަރުމީލާގެ ދުލާހަމައަކަށް ނައެވެ. ސަރުމީލާގެ އަތުން ޖޫލީގެ ބޮލުގައި ފިރުމާލީ ކެތްތެރިވުމަށް ބުނަމުންނެވެ. އެއާއެކު ޖޫލީގެ އަޑުވީ ބާރެވެ. ކޮޓަރިތެރޭގައި ތިބި އަނެއް ތިންމީހުންގެ ނަޒަރު ޖޫލީއަށާއި ސަރުމީލާއަށް ހުއްޓުނެވެ. ނަވީނަށް އިންތަނުން ތެދުވެގެން ޖޫލީ ކައިރިއަށް އާދެވުނެވެ. އޭރު ސަރުމީލާވެސް ރޮނީއެވެ. ވީގޮތެއް އޮޅުންފިލުވަން ވެގެން ޖޫލީ ކޮނޑުގައި ނަވީނަށް އަތްޖައްސާލެވުނެވެ. ޖޫލީ ވަރަށް ފުންނަޒަރަކުން ނަވީނާއި ހަތަރުކަޅި ހަމަކޮށްލިއެވެ.\n" މިދުވަސްދެކެން ހާދަ އުއްމީދެއް އަހަރެން ކުރީމޭ.....ހާދަ ހުވަފެނެއް ދެކުނީމޭ.........މިދުވަސް ދައްކަވައިތޯ ހާދަ ދުއާއެއް އަހަރެން ކުރީމޭ..........." ޖޫލީ ރޮމުން ދައްކަމުންދިޔައެވެ. އެބަސްތަކުން ނަވީންގެ ހިތް ކުދިކުދިވިއެވެ. ނިކަން މަޑުން އޮވެފައި ކުޑަމީހާ ރޯންފެށީ އެވަގުތުއެވެ. އެކުއްޖާ މަސަލަސްކުރަން ހަދާނޭ ގޮތެއް ޖޫލީއަކަށް ނޭގުނެވެ. ޖެހިލުންވެފައި ޖޫލީ ބަލާލީ ސަރުމީލާގެ މޫނަށެވެ.\n" މަންމާ އޭނަ ނަގާ........." ނަވީން އެހެން ބުނެލީ ސަރުމީލާ ޖޫލީ އަތުން އެކުއްޖާ ނަގަން ނުކެރިފައި އިންހެން ހީވެގެންނެވެ. ސަރުމީލާ އެކުއްޖާ ނަގާ އޫންއޫން ކިޔަމުން ތެދުވެތެވެ. ނަވީން ޖޫލީގެ އަތުގައި ހިފައިގެން ހިނގައިގަތީ ބޭރަށެވެ. ނަވީން ބުނުމުން ޖޫލީވެސް ދެކޮޅު ހެދުމެއްނެތި އޭނާއެކު ނިކުތެވެ. ދެމީހުންގެ ދެމެދަށް ވެރިވެފައިވީ ހިމޭންކަމެވެ. ޖޫލީ އަތުގައި ހިފައިގެން ގޮސް ނަވީން އިށިއިނީ ހޮސްޕިޓަލް މެދުތެރޭގައި ހިތްހަމަޖައްސާލައި އިށިއިނދެލަން ހަދާފައިވާ ޕާކުތެރޭގައި ހުރި ހިލަގޮނޑިއެއްގައެވެ.\n" ސޮރީ ........" އިސްޖަހާލައިގެން އިނދެ ޖޫލީ ބުނެލިއެވެ. ނަވީން ޖޫލީގެ ދަތްދޮޅީގައި ހިފާ އުފުލާލިއެވެ. ދެމީހުންގެ ނަޒަރު ގުޅުވާލިއެވެ.\n" ވަރަށް ބޮޑަށް ސޮރީ.......ނަވީން ދެރަވާނެވަރު އެނގޭ....އެކަމަކު ސަޖާގެ ބޭބީ ފެނުނީމަ އަހަރެންގެ ހިތަށް ކެތްނުވީ......." ޖޫލީއަށް އެހެން ބުނެފައިވެސް ރޮވުނީއެވެ. ފަހަކަށް އައިސް ކުޑަކުއްޖަކު ފެނުމުން ޖޫލީއަށް އަމިއްލަ ނަފްސަށް ބާރެއް ނުފޯރުވެއެވެ. މާބޮޑަށް ކުއްޖަކު ބޭނުންވާތީއެވެ. ނަވީން ބަހެއް ބުނެނުލާ ޖޫލީ ގެނެސް އޭނާޔާ ގާތް ކޮއްލިއެވެ. ޖޫލީއަށް ކުދިން ނުލިބޭކަން އެނގުމުން އޭނާ ދެރަވާނެވަރު އެވަގުތުވެސް ނަވީނަށް އަންދާޒާކޮއްލެވުނެވެ.\nޖެހިގެން އައިދުވަހެވެ. ނަވީނަށް ލައިބާ ކައިރިއަށް ދެވުނުއިރު މެންދުރުވާން ދާދިވަނީ ކައިރިވެފައެވެ. ލައިބާ ކައިރީގައި އިނީ ބަޝީރާއެވެ. ނަވީން ފެނުމުން ބަޝީރާ ބޭނުންވީ ފެންވަރާލަން ގެއަށް ގޮސްލާށެވެ. ބަޝީރާ ކާރެއްގައި ގެއަށް ފޮނުވާލާފައި އެނބުރި ނަވީން އައީ ލައިބާ ކައިރިއަށެވެ.\n" ކިޔާނެ ނަމެއް ހޯދަންވިއްޔޭނުން......." ލައިބާ ނަވީނަށް ބަލާލަމުން ބުނެލިއެވެ.\n" އަހަރެން ނަމެއް ހޯދައިފިން.........." ނަވީން ގޮސް ހުއްޓުނީ ކުޑައެނދުކައިރީގައެވެ. ނިދާފައި އޮތް ދަރިފުޅު މޫނުގައި ފިރުމާލީ ނިކަން ހިތްހަމަޖެހި ހުރެއެވެ. ލައިބާ ހިތުގައި ޖެހުނެވެ. އެކުދިންނަށް ކިޔާނެ ނަމެއް ހޯދިވާހަކަބުނުމުން އިޙްސާސްވީ ދުރުކަމެވެ. އެކުދިންނަކީ އޭނާޔާ ނަވީންގެ ކުދިންނަށްވާއިރު އެކުދިންނަށް ކިޔާނެ ނަމެއް ނިންމި އިރު ލައިބާއަށް ކަމުދާ ނަމެއްތޯ އަހާނުލުމުން އިހްސާސްވީ އިންތިހާ ދުރުކަމެވެ. ދަރިން ލިބުމަށްފަހުވެސް ނަވީންގެ ހިތުގައި ލައިބާއަށް ޖާގަނެތްކަން ޔަގީނެވެ.\n" އަހަރެން އެބައޮތް ވަރަށް ބޮޑު ވާހަކައެއް ބުނަންވެފަ........" ނަވީން އެނބުރި ލައިބާއަށް ބަލާލިއިރު އޭނާ އިނީ ކަޅިޖަހާނުލާ ނަވީނަށް ބަލާށެވެ. އެތޫނު ބެލުމުން ނަވީނަށް އުނދަގޫވިއެވެ. އިސްޖަހާލަމުން ފަޓްލޫނު ޖީބުތެރެއަށް އަތް މަހާލީ އެވާހަކަ ފަށާނެ ގޮތެއް ނޭގޭތީއެވެ. ދެން ހަށިފުރާދޫކޮށްލި ނޭވާއިންވެސް އެބުނަން އުޅޭ ވާހަކައިގެ ބަރުދަން އިހްސާސްކޮއްލަންވެސް ދައްޗެވެ.\n" އަހަރެމެންނަށް މިސޮރު ދޭންވީޔޭނުން.........."\n" އަހަރެމެންނޭ.......ކޮން އަހަރެމެންނެތް؟ " ނަވީން ބުނަން އުޅޭ އެއްޗެއްގެ ފުނަށް ފީނައިގަންނާކަށް ލައިބާއަކަށް ނޭގުނެވެ.\n" މިބުނީ އަހަރެންނާ ޖޫލީގެ ވާހަކަ...." ލައިބާއަށް ހީވީ ކުޑަވަގުތުކޮޅަކަށް ދުނިޔޭގެ ހިނގުންވެސް ހުއްޓުނުހެންނެވެ. ޔަގީނުންވެސް މޭތެރޭގައިވި ހިތް ފިތިގެން އައި ކަހަލަ އިހްސާސެއް އޭނާޔަށް ދިޔައީ ކުރެވެމުންނެވެ. ދެމީހުންގެ ދެމެދުގައި ހިމޭންކަން ވެރިވެފައި އެތަށް އިރަކު އޮތެވެ. ލައިބާ ދެލޯ ބަރުވެގެން އައީ ކަރުނުންނެވެ. ނަވީނަށް އެހެން ބުނަން ކެރުނީތީ ލައިބާ ހައިރާންވިއެވެ. ނުވަމަހާއި ނުވަދުވަސްވަންދެން އެކުދިން އުފުލީ އޭނާގެ ބަނޑުގައެވެ. އެކުދިންނާ އެކުދިންގެ މައިމީހާ ގުޅިފައިވާނެވަރު ނަވީނަށް އަންދާޒާކޮށްލަންވެސް ނޭގޭނެއެވެ.\n" ދަރިއަކު ނެތިގެން ޖޫލީ ވަރަށް ހިތާމަކުރޭ.......ޖޫލީގެ އެހުވަފެން ހަޤީގަތަކަށް ހަދައިދެން އަހަރެން ބޭނުން........ބުނޭ މިދަރިފުޅު ދޭނަމޭ......" ވައިރޯޅިއެއްފަދައިން އައިސް ނަވީން ކުޑަކަކޫޖަހާ އިށިއިނީ ލައިބާ އޮތް އެނދުކައިރީގައެވެ. އޮށޯވެ އޮތްއިރު ލައިބާގެ މޫނަށް ނަވީންގެ ނޭވާ ފޯރާހާވެސް ގާތުގައެވެ.\n" ބުނޭ ދޭނަމޭ.........." ނަވީން ދެލޮލުން ކަރުނައައެވެ. ޖޫލީ ރޯތަން ބަލަން އޭނާޔަކަށް ދެން ކެތެއްނުވާނެއެވެ.\n" އަހަންނަށް މިކަން ކޮއްދީ ........." ނަވީން ކުޑަކޮން ތެދުވެލަމުން ލައިބާގެ ދެއަތުގައި ހިފާލިއެވެ. ލައިބާ ހިމޭނުން އޮތީ ނަވީން ދައްކާ ވާހަކަ ނީވޭތީއެއްނޫނެވެ. އޭނާގެ އެ ހަމަހިމޭންކަމުން ނަވީނަށް ޖަވާބެއް ލިބޭނެކަމަށް ހީކޮށެވެ.\n" ޕުލީޒް ލައިބާ.......ކޮންމެވެސް އެއްޗެއް ބުނެބަލަ......" ލައިބާ ދެއަތުގައި ހިފައި ނަވީން ތަޅުވާލިއެވެ. ލައިބާ ދެލޯ މަރާ ބާރުކޮށްލިއެވެ. އޭނާގެ ދަރިއެއް އޭނާޔާ ވަކިކުރުމަކީ ފުރާނަޔާއި ހަށިގަނޑު ވަކިކުރުން ކަހަލަ ކަމެކެވެ. މިހާރުވެސް އޭނާގެ ދެލޮލަށް ނުފެންނަ ހިސާބުގައި އެއްކުއްޖަކު އެއޮތީ އައި.ސީ.ޔޫގައެވެ. ނޭވާލާން އުނދަގުވެ ފަރުވާ ހޯދުމަށެވެ. އެއީވެސް އޭނާގެ ހަށިގަނޑުގެ އެއްބައެވެ. އެބަޔާއި ވަކިން އޭނާ ހޭދަކުރަނީ ކިހާ ވޭނީ ވަގުތުތަކެއްކަން އެނގޭނީ އެފަދަ ކަމެއް ތަހައްމަލްކުރަންޖެހުނު މަޔަކަށެވެ. އެކަމަށްޓަކާ ކަރުނައަޅާވަރު އެނގޭނީ އޭނާގެ ކައިރީ ހޭލައި އިންނަ އޭނާގެ ލޮބުވެތި މަންމައަށެވެ.\n" އަހަރެން ލައިބާ ބުނި ކޮންމެ އެއްޗެއް ދޭނަން.......ލައިބާ ބުނި ކޮންމެ އަގެއްވެސް އަހަރެންނަށް ދެވޭނެ.......ބުނޭ ލައިބާ.....އަހަރެން ޖޫލީއަށް މިކަން ފުރިހަމަކޮށްދެން އެބަޖެހޭ.......އަނގައިން ބުނެބަލަ.........ކޮންވެސް އެއްޗެއް ބުނެބަލަ......" ލައިބާގެ މޫނުދެފަރާތުގައި ހިފަހައްޓާލަމުން ނަވީން އާދޭސްކުރަމުންދިޔައެވެ. ނަވީންގެ އަތް ލައިބާ ދުރުކޮށްލިއެވެ. ނަވީނަށް ލިބުނު ސިހުމުގައި ދެތިންފިޔަވަޅު ފަހަތަށް ޖެހިލެވުނެވެ.\nއެއްފަރާތަށް އެނބުރިލައިފާ ލައިބާ އެނދުގައި އަތްވިއްދާލަމުން ވަރަށް އުނދަގުލުން ލައިބާ ތެދުވެތެވެ. އަދި އެތްއަތުން ދަށްބަނޑުގައި ހިފަހައްޓާލަމުން ނިކަން މަޑުމަޑުން އެނދުން ތެދުވެތެވެ. ލައިބާއަށް އެހީވާންވެސް ނޫޅި ނަވީން ހުރީއެވެ. ލައިބާ ކުރަން އުޅޭކަމެއް ނޭނގިފައެވެ. މަޑުމަޑުން ހިނގާފައި ގޮސް ކުޑައެނދުކައިރީ ހުއްޓުނެވެ. ބަނޑުން އަތްދޫކޮށްލާފައި ދެއަތުން ދަރިފުޅުނެގިއެވެ. އޭރުވެސް ލައިބާގެ ދެލޮލުން ދިޔައީ ކަރުނަ އޮހެރެމުންނެވެ. ދަރިފުޅުގެ މައުޝޫމް މޫނަށް ބަލާލިވަގުތު ލައިބާގެ ގިސްލުމުގެ އަޑުން މުޅި ކޮޓަރިތެރޭގައިވި ހިމޭންކަން ފޫއަޅުވާލިއެވެ. ލައިބާގެ ހަރަކާތްތަކަށް ބަލަން ނަވީން ހުރީ ކުރިންވެސް އެހުރި ފިޔަވަޅުމަތީގައެވެ. ބުނަންވީ އެއްޗެއް ކުރަންވީ ކަމެއް ނޭގޭ ހާލުގައެވެ.\nލައިބާ ދަރިފުޅުގެ މޫނަށް ބޮސްދެމުންދިޔައީ އާވާރާއެއް ފަދައިންނެވެ. އެދަރިފުޅާ ވަކިން ފަޅި ސިކުންތެއްވެސް ހޭދަކުރާނެ ގޮތެއް ލައިބާއަކަށް ނޭގެއެވެ. މަޑުމަޑުން ހިނގާފައި އައިސް ނަވީން ކުރިމަތީ ހުއްޓުނެވެ.\n" މީ އަހަރެންގެ ފުރާނަ........މިކުދިންނާ ނުލާ އަހަރެންގެ ދިރިއުޅުމުގައި އުފާވެރިކަމެއް ނުވޭ........ދިރިއުޅުމެއްފެށީ ވަރަށް ފޮނި އުއްމީދުތަކާއެކު އެކަމަކު އެއުއްމީދުތަކުގައި ކުލަޖެހުމެއްނުވޭ........އެހުވަފެންތައް ހަގީގަތަކަށްވުމެއް ނެތް........" ރޮމުން ވާހަކަދެއްކިއިރު ލައިބާގެ ނަޒަރު އެންމެ ހިނދުކޮޅަކަށްވެސް އެތުއްތު މޫނާއި ވަކިވުމެއްނެތެވެ.\n" އަހަރެން މިދަރިފުޅު ތިދެމީހުންގެ އަތް މައްޗަށް މިދޫކޮށްލަނީ އެއްވެސް ހާލެއްގައި މިދަރިފުޅު ދެކެ ލޯބި ނުވާތީކީ ނޫން......." ނަވީން ބަލަހައްޓައިގެން ހުރިއިރު އެދެލޯވެސްވަނީ ތެމިފައެވެ.\n" ތިދެމީހުންގެ ހުވަފެންތައް ހަގީގަތަކަށް ހަދައިދޭން......ތިދެމީހުންގެ އުއްމީދުތައް ފުރިހަމަކޮއްދިނުމަށްޓަކާ.......މިދަރިފުޅު ބައްޕަ ކައިރީ ހުރެ ބޮޑުވާން ބޭނުންވާތީ.....އަހަރެން ކައިރީ ހުރެގެން ހަމައެކަނި ލިބޭނީ މަންމަގެ ލޯބިއެކަނި.........." ނަވީނަށް ދަރިފުޅުދެމުން ބުނެލިއެވެ. ނަވީން ދެއަތް ދިމާކޮއްލުމުން ލައިބާ އެތުއްތު ދަރިފުޅު ނަވީންގެ އަތުތެރެއަށް ލައިދިނެވެ. ހަށިގަނޑުގެ އެހެންތަނެއްގައި އަޅާ ވޭނަށްވުރެން ހިތުގައި އަޅާވޭން ބޮޑެވެ. ނާރުތައް ބުރިބުރިވެގެން އެހިތް ހުއްޓިދާނެހެން ލައިބާއަށް ހީވިއެވެ. ބައްޕައެއްގެ ލޯބި ނުލިބި އޭނާ އުޅުނު ހިތްދަތި ދިރިއުޅުން އޭނާގެ ދަރިއަކު ތަހައްމަލްކުރާތަން ދެކެން އޭނާޔަށް ފަސޭހައެއްނުވާނެއެވެ. ކިތަންމެ ބޮޑުވެފައި ހުއްޓަސް ބައްޕަގެ ފަރާތުން ލޯތްބާއި ރައްކާތެރިކަން އޭނާ ބޭނުމެވެ.\nލައިބާ ރޯތަންފެނި ނަވީންގެ ހަރުހިތްވެސް ވިރިގެންދާން އުޅުނު ކަހަލައެވެ. ބޭއިޙްތިޔާރުގައި ލައިބާ ގެނެސް ގާތް ކޮއްލެވުނެވެ. ހީވީ ނަވީންގެ ހިތުގެ ވަރަށް އަޑީގައި ކުޑަނަމަވެސް ލޯތްބެއް އޮތްހެންނެވެ. ލައިބާގެ ނިތްކުރީގައި ނަވީން ތުންފަތް ޖައްސާލުމުން ލައިބާއަށް ދެލޯމަރާލެވުނެވެ. އިންތިހާއަށް އޭނާ ނަވީނަށް ބޭނުންވެއެވެ. ނަވީން ނިކަން އަވަހަށް ދުރަށްޖެހިލިއެވެ.\n" ލައިބާގެ ތިހެޔޮކަން އަހަރެން މުޅި އުމުރަށްވެސް ހަނދާންކުރާނަން..........." ނަވީން ހިނގައިގަތީ އެކޮޓަރިން ނިކުންނާށެވެ. ނިދާފައި އޮތް ދަރިފުޅު ޖޫލީ އާ ހަވާލުކުރުމަށެވެ.\n" އަހަރެންގެ ޝަރުތެއް އެބަ އޮތް............" ނަވީން ހިނގައިގަތް ވަގުތު ލައިބާގެ އަޑުއިވިފައި ހުއްޓުނެވެ. އަދި އެނބުރި ބަލާލާފައި ނިތްއެއްލިގޮތުން އެވާހަކަ އަޑުއަހަން ބޭނުންކަން އެނގުނެވެ.\n" ތިދެމީހުންގެ ހެޔޮދުޢާ އަހަރެން އަބަށްބޭނުން......." ލައިބާ ހިނިތުންވެވޭތޯ މަސައްކަތްކުރިއެވެ.\n" ތީ އަހަރެން ނަވީންގެ ލޯތްބަށްޓަކާވީ ޤުރުބާނީއެއް......ލޯބިލޯބިންވީ ޤުރުބާނީއެއް ......މުޅި އުމުރަށް އަހަރެން ނަވީންގެ އަންބެއްގެ މަގާމް ބައިންދާދީ އެވަރުން އަހަންނަށް ފުދޭނެ......" ނަވީން ބޯޖަހާލީ ގަދަކަމުން ހިނިތުންވެލަމުންނެވެ. ނަވީން ކޮޓަރިން ނިކުތުން ލައިބާގެ ރުއިމުގެ އަޑުން ކޮޓަރީގެ ހަތަރުފާރު ހީވީ ފޫއަޅުވާލަފާނެ ހެންނެވެ.\nރޮއެ ރޮއެ ވަރުބަލިވެފައިވާ ލައިބާ ސިހުނީ ކޮޓަރީގެ ދޮރު ހުޅުވުނު އަޑަށެވެ. ހުދު ޔުނީފޯމުގައި ކޮޓަރިއަށްވަން ނަރުސްކުއްޖާއަށް ވަރަށް ފަރުވާތެރިކަމާއި އެކު ލައިބާއަށް ބަލާލެވުނެވެ. އެނަރުސްކުއްޖާގެ އަތުގައި ފެހިރަޖާގަނޑެއް އޮތެވެ. ހީވަނީ ތުއްތު ކުއްޖަކު އެރަޖާގަނޑުގެ ތެރޭގައި އޮތް ހެންނެވެ. ލައިބާގެ ހިތް ތެޅިގަތެވެ. ހިތް ނުތަވަސްކަމާއި ބިރުވެރިކަމުން ފުރާލިއެވެ.\nDhen kon dhuvahakun up\nހުކުރު އަދި އަންގާރައިގައި ގަވައިދުން މިހާރު މި ވާހަކަ ގެނެސްދޭ އެބަ.\nAlhey varah rythi mi vhk\nDhn onna bai avahah kiyaalan libeyne kamah unmeedhu kuran\nVara sethi. Vara avaha update koladinu eden.haaada ginaduvas veeefahun mi part ves up kurey waiting for next part\nހުކުރު އަދި އަންގާރައިގައި ގަވައިދުން މިހާރު މި ވާހަކަ ގެނެސްދޭ އެބަ. ހިތް ނުފުރޭ ދޯ. އަދި އެބަ ކިޔައޭ އެހާ ގިނަދުވަސް ވީ ފަހުންނޭ މި އައި. ގަވައިދުން ކިޔަންތަ؟\n?alhe aslah vex rovihhje\nVarah reeethi ❤\nJoolee joolee jooleee….enun aiynbbeh neiyy dhoa kalo Naveen … thiyavaruge amilla edhumun foavefa huri firihenaku nudheken umuruga ves…. vaahaka akun mihaathanah dhimàvi enme foohi meehaa gandu thiya naveenu theee….\nAnekujjaa govaigen laibaa avahah dhurahdhey Naveen aaa. Naveen gaathu bunaany kannenge ekujjaa dhuniyeaku nethey\n… Dhn alhe laiba ah ehen nuhadhahchey… Plxp\nއައި އޭމްް ސްޕީޗްލެސް\nނަވީން ހާދަ ގޯހޭ ދޯ ކީއްވެތަ އެހެން އެހަދަނީ ލައިބާ އަށް ވަރަށް ދެރަ ވެއްޖެ.\nManjey nubai golhiehga dhw nan jehigen thiulheny\nMivaahaka varah Hadi.. heevani ehkolhah baru vefa ohnna he\nAlhey v v v reethi♡\nKeep it up… ???


Dhuvaalakah enme3kadhurun bodu faidhaa eh | Mihaaru\n09 ނޮވެމްބަރ 2020 - 07:59\nކަދުރު އާންމުވަނީ ރޯދަ މަހު އެވެ. އެކަމަކު ދުޅަހެޔޮ ސިއްހަތެއްގައި ހުންނަން މިއީ ކޮންމެ ދުވަހަކު ވެސް ބޭނުންކުރަން މުހިއްމު އެއްޗެކެވެ. ދިރާސާތަކުން ދައްކާ ގޮތުގައި އާދަވެގެން ދުވާލަކު މަދުވެގެން ތިން ކަދުރު ކާ ނަމަ، ސިއްހީ އެތައް މައްސަލަތަކަކުން ރައްކާތެރިކޮށް ދޭނެ އެވެ. އޭގެ ތެރޭގައި ކޮލެސްޓްރޯލާއި ހަކުރުބަލި ފަދަ ކަންކަން ހިމެނެ އެވެ. ދުވާލަކަށް 3-6 ކަދުރުން ފުދޭނެ އެވެ.\nބަރުދަން ލުއިކުރަން ބޭނުން ނަމަ އެކަމަށް ވެސް ބޭނުންކުރާ ޑައިޓަކަށް ކަދުރަކީ ވަރަށް މުހިއްމު އެއްޗެކެވެ. އާންމުކޮށް މި ބޭނުންކުރާ ހަކުރުގެ ބަދަލުގައި ފޮނި އެއްޗެހި ތައްޔާރުކުރާ އިރު، ފޮނިކުރަން ކަދުރު ބޭނުންކުރެވިދާނެ އެވެ. މިސާލަކަށް ޑެޒާޓެއް ނުވަތަ ތާޒާ/ތަރުކާރީގެ ބާވަތަކުން ޖޫހެއް/ސެލަޑެއް ހަދާ ނަމަ އެކަމަށް ވެސް ކަދުރު ބޭނުންކޮށްލެވިދާނެ އެވެ.\nކަދުރަކީ ފައިބަރުން މުއްސަނދި އެއްޗަކަށްވާތީ މި ކެއުމުން ބަނޑުހައިކަން ފިލައި ބަނޑުފުރިފައި ހުރި ކަމުގެ އިހުސާސްކޮށްދޭނެ އެވެ. ކަދުރު ކެއުމުން ލޭގައި ހުންނަ ހަކުރު ކޮންޓްރޯލްކޮށްދީ، ހަށިގަނޑުގައި ސަރުބީ ޖެހުމުން ވެސް ސަލާމަތްކޮށް ދޭނެ އެވެ.\nކުރިން ވެސް ފާހަގަކުރި ގޮތަށް ކަދުރަކީ ބަރުދަން ލުއިކޮށްދޭ އެއްޗެކެވެ. ކަދުރަކީ އަންސެޗިއުރޭޓް ފެޓީ އެސިޑްސް އެކުލެވޭ އެއްޗަކަށްވާތީ މިއީ އިންފްލެމޭޝަނާ ދެކޮޅަށް ވަރަށް ރަނގަޅު އެއްޗެކެވެ. އޭގެ ސަބަބުން ފަލަވުމާއި ހަކުރުބަލިން ރައްކާތެރިކޮށް ދޭނެ އެވެ.\nކަދުރަކީ ހަށިގަނޑަށް ބޭނުންވާ ޕްރޮޓީން ވެސް ލިއްބައިދޭ އެއްޗަކަށްވާތީ އެ ކެއުމުން ބަނޑުހައިވުން ކުޑަކޮށްދީ، ކެވޭ މިންވަރު މަދުކޮށް ދޭނެ އެވެ. ހަށިގަނޑުތައް މަސްތައް ވަރުގަދަވުމަށް ޕްރޮޓީނަކީ މުހިއްމު މާއްދާއަކަށްވާތީ، އެކަމަށް ވެސް ކަދުރަކީ އެއް ވަނައިގެ އެއްޗެކެވެ.\nހަށިގަނޑުގެ ސެލްތައް ބަލިކަށިވުމާއި އުމުރުން ދުވަސްވުމުގެ އަލާމަތްތަކާ ދެކޮޅަށް ކަދުރަކީ ވަރަށް ރަނގަޅު އެއްޗެކެވެ. މީގައި އެކުލެވޭ އިންފްލެމޭޓަރީ މާއްދާތަކުގެ ސަބަބުން އެކި ކަހަލަ ބަލިތަކުން މީހާ ވަރަށް ބޮޑަށް ދުރުކޮށްދީ، ހަށިގަނޑުގެ ޓޮކްސިންތައް ބޭރުކޮށްދީ، މެޓަބޮލިޒަމް ރަނގަޅުކޮށް ދިނުމާ އެކު ހަޖަމުކުރުމުގެ ނިޒާމު ވެސް ބަރާބަރުކޮށްދެ އެވެ.\nކަދުރަކީ ތަފާތު ގޮތްގޮތަށް ބޭނުންކޮށް ލެވިދާނެ އެއްޗެކެވެ. އެގޮތުން ކަދުރުގައި އޮންނަ އޮށް ނަގާފައި އޭގެ ބަދަލުގައި ކޮންމެވެސް ބާވަތެއްގެ ޑްރައިފުރްޓަކާ އެކީ ވެސް ބޭނުންކޮށްލެވިދާނެ އެވެ. މިސާލަކަށް އާމަންޑް ނުވަތަ ވޮލްނަޓެއް ކަހަލަ އެއްޗެކެވެ. މީގެ އިތުރުން މޭވާ އާއި ތަރުކާރީން ވެސް ސެލަޑް ހަދާ އިރު ރަހަ ބެލެންސްކުރަން ކަދުރަކީ ބޭނުންކޮށްލެވިދާނެ އެއްޗެކެވެ. އޭގެ ސަބަބުން ސިއްހީ އެތައް ފައިދާއެއް ލިބުމަށް މަގުފަހި ވާނެ އެވެ.\nކިރާއި ޔޯގަޓާއި ކަސްޓަޑް އަދި ކޭކް ފަދަ އެއްޗެހި ތައްޔާރުކުރާ އިރު ވެސް އާދައިގެ ހަކުރުގެ ބަދަލުގައި ކަދުރު ބޭނުންކޮށްފި ނަމަ ސިއްހީ ގޮތުން މާ ރަނގަޅު ވާނެ އެވެ.\nބައެއް ދިރާސާތަކިން ދައްކާ ގޮތުގައި ހެނދުނުގެ ނާސްތާ އަށް ކިރާއި ކަދުރަކީ ވަރަށް ރަނގަޅު އެއްޗެކެވެ. އެގޮތުން ކިރު ތައްޓަކާ އެކު، ދެ ކަދުރަކީ ހެނދުނުގެ ނާސްތާ ފުރިހަމަކޮށް ދޭނެ އެއްޗެކެވެ އަދި މެންދުރާއި ރޭގަނޑު ކެއުމުގައި ވެސް ކަދުރެއް ހިމަނާލުމަކީ ދުޅަހެޔޮ ސިއްހަތަކަށް މަގުފަހިވާނެ ކަމެކެވެ.\nއެކަމަކު ވަކި ތަރުތީބެއްގެ ދަށުން މިކަން ކުރަން ބޭނުން ނަމަ ޑޮކްޓަރެއްގެ ލަފާ ހޯދާށެވެ.\nސިއްހަތު ދުޅަހެޔޮ ދިރިއުޅުން ފައިދާހުރި ކާނާ ހަކުރު ބަލި ބްލަޑް ޕްރެޝާ


PG Vakeelunge Petition Eh Balaeh Nugahnaanan - Nihaan - Vaguthu\nޕީޖީގެ ވަކީލުންގެ ޕެޓިޝަން ބަލައެއްނުގަންނާނަން - ނިހާން\nޕްރޮސެކިއުޓާ ޖެނަރަލްގެ އޮފީހުގެ ބައެއް ވަކީލުން ސޮއިކުރައްވައި ތައްޔާރުކޮށްފައިވާ ޕެޓީޝަން، ޕީޕީއެމްއާއި އެމްޑީއޭގެ ޕާލިމެންޓްރީ ގްރޫޕުން ބަލައި ނުގަންނަ ކަމަށް ޕީޕީއެމްގެ ޕާލިމެންޓްރީ ގްރޫޕްގެ ލީޑަރު އަހްމަދު ނިހާން ހުސައިން މަނިކު ވިދާޅުވެއްޖެއެވެ.\nމިހެން ވިދާޅުވެފައިވަނީ މިއަދު ނިހާން ކުއްވާފައިވާ ޓުވީޓެއްގައެވެ. ކުރެއްވި ޓްވީޓްގައި ވިދާޅުވީ މަޖިލީހުގެ ނިންމުމަކީ ގާނޫނު އަސާސީއާ ހިލާފު ނިންމުމެއް ކަމަށް ދައްކަން ޕެޓިޝަންގައި ސޮއިކުރުމަކީ ހިތާމަހުރި ކަމެއް ކަމަށާއި ޕީޕީއެމް އަދި އެމްޑީއޭގެ ޕާލިމަންޓްރީ ގުރޫޕުން އެކަން ބަލައިނުގަންނަ ކަމަށެވެ. ނިހާންގެ ޓްވީޓްގައި ވަނީ މަޖިލީހުގެ އެ ނިންމުން ސައްހަ ކަމަށް ސުޕްރީމް ކޯޓުން އަމުރެއް ނެރެފައިވާ ކަން ފާހަގަ ކުރައްވާފައެވެ.\nކުއްލި ނުރައްކަލުގެ ހާލަތު އިތުރުކުރި ގޮތް ސައްހަ ނޫން ކަމަށް ޕީޖީ ދެކެވަޑައިގެން އެކަން ފުލުހުންނަށް ފޮނުއްވާފައި ވާތީ، ޕީޖީގެ އެ ލަފަޔަށް ތާއީދު ކޮށް ޕީޖީގެ 32 ވަކީލަކު ޕެޓިޝަނެއްގައި ސޮއިކޮށްފައިވެއެވެ. ޕީޖީގެ އެ ނިންމުން ބަދަލު ނުކުރުމަށް ވަކީލުންވަނީ އެދިވަޑައިގެންފައިވެ އެވެ.\nއެޓާނީ ޖެނެރަލް އޮފީހުގެ ވަކީލުންތަކެއް ވެސް ޕެޓިޝަނެއްގައި ސޮއި ކުރަން މަސައްކަތް ކުރެއްވެވި ކަމަށް ވެއެވެ. ނަމަވެސް ބަންޑާރަނައިބު އަނިލް އެންގެވުމުން އެޕެޓިޝަންގެ މަސައްކަތް މިހާރު ވަނީ ހުއްޓާލައެވެ.\nފެބުރުއަރީ 23, 2018 15:59\nކަލޭތީ އެއްވެސް ކަމެއް ބަލައިގަނެވޭ މީހެއްތަ ކަލޭއާ ދެކޮޅަށް ނިމިގެން؟\nފެބުރުއަރީ 23, 2018 16:35\nމިރާއްޖޭގެ ރައްޔިތުން ވެރިކަން ހަވާލު ކުރީ އެއީ ޕީޖީ އޮފީހުގައި ތިބި ކޮރަޕްޓް ވަކީލުން ތަކާ ނޫން. މިރާއްޖޭގެ ރައްޔިތުންގެ %85 ވޯޓް ލީމީހުން ވެރިކަން ހަވާލު ކުރީ އެއީ ރައީސް ޔާމީން އާއި އެވެ. ޕީޖީ އަށް ނުފޮނުވޭނެ ޕޮލިހަށް މަޖްލީހުން ފާސް ކުރާ ގަރާރެއް އެއީ ސައްހަ ގަރާރެއް ނޫން ކަަމަށް. އެހެން ކަމަށްވާނަމަ ޕީޖީ ޖެހޭނީ ގެއަށް ކަނޑާލަން. އައި ބިލީވް އިން ދިސް. އައި ބިލީވް ދިސްވޭ. އައި ބިލީވް މައި ބިލީވް އިޒް ރައިޓް.\nފެބުރުއަރީ 23, 2018 17:08\nއައްޑޫގައި އިދިކޮޅު މީހުންގެ ހަރަކާތަށް ފުލުހުން ހުރަސް އަޅައިފި ނަމަ އެކަމަކީ އެއީ މަމެން އުފާ ކުރާ ކަމެކޭ. އެއް ކޮޅުން އައްޑޫ މީހުން ބުނަނީ އެމެންގެ އަތޮޅުގައި ގެސްޓް ހައުސް ވިޔަފާރި ކުރިއަރުވަން ބޭނުމޭ މިލަވަ ކިޔާފައި ވެރިންނަަށް ތިބޭ މީހުން ރައްޔިތުން ގުނބޯ ހައްދައިގެން ސަރުކާރާއި ދެކޮޅަށް ގާނޫނީ ގޮތުން އުފެދިފައި އޮތް ސަރުކާރެއް ވައްޓާލާ ބޮޑު ކުށްވެރި އެއް ކަމުގައިވާ ކެނެރީގެ ނަޝީދު ރާއްޖޭގެ ވެރިކަމަށް ގެންނަން އުޅެނީ އެއީ ރާއްޖޭގެ ބައިތުލް މާލު ދަވާލުން ނޫން ދެން ކޮން ކަމެއްތޭ. ތަމެން ނުޖެހޭނެއޭ މުޒާހަރާ ކުރަން ތަމެންގެ ހާލާއިގެން ތަމެން އުޅެވޭތޯ ބަލާ އިގްތިސާދީ ގޮތުން ކުރިއެރުން ހޯދަން މީހުން އުޅޭ ގޮތަށް އުޅެން ދަސް ކުރަން ވެއްޖެ ނޫންތޭ ނާ ތަހުޒީބު ގަމާރު ގޮތް ތައް ދޫކޮށްލުމަށް ފަހު އައި ބިލީވް ޔޫއާރ ޑެޑް ރޯންގް އައި ބިލީވް މައި ބިލީވް އިޒް ރައިޓް.\nފެބުރުއަރީ 23, 2018 17:50\nކަލޭ ބޭނުންހާ އެއްޗަކަށް ބެލޭ ގޮތަކަށް ނޫނޭ އޮންނަނީ....\nފެބުރުއަރީ 23, 2018 18:59\nޕީޖީގެ މިނިވަންކަމާމެދު ޝައްކު. މޮޅުކަމަކީ މިހާތަނަށް އިސްތިއުފާދިން ކުދިންކޮޅަކީވެސް އެމްޑީޕީ ފިކުރުގެ މީހުން ކަމުގައިވުން. މިހާރު ނަޝީދު މަސައްކަތް ކުރަނީ ޕީޖީ އާއި ފުލުހުން ފަތަހަ ކުރަން. މީދެން ކިހާބޮޑުވެއްޖެ ކަމެށް.


Jalsa ah ehbaarulun dheynee HDC in huhdha dhineema: Police\nޖަލްސާއަށް އެއްބާރުލުން ދޭނީ އެޗްޑީސީން ހުއްދަ ދިނީމަ: ޕޮލިސް\nއިދިކޮޅު ޕީޕީއެމް-ޕީއެންސީ ކޯލިޝަނުން ހުޅުމާލޭގައި ޖަލްސާ ބާއްވަން އުޅޭ ސަރަހައްދުގައި ފުލުހުން ރޭ ހަރަކާތްތެރިވެފައި: ފުލުހުން ބުނީ އެޗްޑީސީން ހުއްދަ ދިނުމުން ޖަލްސާއަށް އެއްބާރުލުން ދޭނެ ކަމަށް---\nހުޅުމާލޭގައި މާދަމާ ރޭ އިދިކޮޅު ޕީޕީއެމް-ޕީއެންސީ ބާއްވަން ނިންމާފައިވާ ކޮތަރު ކޮށި ޖަލްސާއަށް އެއްބާރުލުން ދޭނީ އެޗްޑީސީން ހުއްދަ ދިނީމަ ކަމަށް ފުލުހުން ބުނެފި އެވެ.\nފުލުހުން މިހެން ބުނެފައިވަނީ ކޮތަރު ކޮށި ޖަލްސާއާއި ގުޅޭގޮތުން މިއަދު އިދިކޮޅުގެ އިސްވެރިންނާ ބައްދަލުކޮށް ދެއްކި ވާހަކަތަކުގަ އެވެ.\nއެ ބައްދަލުވުން ނިންމާލުމަށްފަހު ޕީއެންސީގެ ނާއިބު ރައީސް އަދި ހުޅުމާލޭ ދާއިރާގެ ކައުންސިލަރު އިބްރާހިމް ޝުޖާއު ވިދާޅުވީ މާދަމާ ރޭ ހިޔާ ފްލެޓް ސަރަހައްދުގައި ޖަލްސާ ބޭއްވުމަށް އިދިކޮޅުން ޖެހި ހޮޅިދަނޑިތައް ފުލުހުންނާއި އެމްޑީޕީއަށް ނިސްބަތްވާ ބައެއް މެމްބަރުން ބައިވެރިވެގެން ނަގާފައިވާތީ އެކަމުގެ ކަންބޮޑުވުން ފުލުހުންނާ ހިއްސާކުރި ކަމަށެވެ.\nޝުޖާއު ވިދާޅުވީ ކޮތަރު ކޮށި ޖަލްސާ ބޭއްވުމަށް ފުލުހުންގެ ފަރާތުން އެއްބާރުލުން ދިނުމަށް އެދިފައިވާނެ ކަމަށްވެސް ވިދާޅުވި އެވެ. ނަމަވެސް ފުލުހުންގެ ޖަވާބަކަށްވީ މަސްލަހަތަށްޓަކައި އެޗްޑީސީގައި ހުއްދައަށް އެދުމަށްފަހު ޖަލްސާ ކުރިއަށް ގެންދިއުމަށް ކަމަށް ޝުޖާއު ވިދާޅުވި އެވެ.\nއޭނާ ވިދާޅުވީ ލާމަރުކަޒީ ގާނޫނޫގެ ދަށުން ހުޅުމާލޭގެ ޕަބްލިކް ބިމެއްގައި ހަރަކާތެއް ހިންގުމަށް އެޗްޑީސީގައި އެދެން ނުޖެހޭނެ ކަމަށާއި އެ ހުއްދަ ހޯދަންޖެހޭނީ ސިޓީ ކައުންސިލް މެދުވެރިކޮށް ކަމަށެވެ. އެހެންކަމުން މާދަމާ ރޭ ހުޅުމާލޭގައި ޖަލްސާ ބާއްވަން އެޗްޑީސީގައި ހުއްދައަށް ނޭދޭނެ ކަމަށް ފުލުހުންނަށް އަންގާފައިވާނެ ކަމަށްވެސް ވިދާޅުވި އެވެ.\n"ފުލުހުން ބުނި އަޅުގަނޑުމެން ކައިރީގައި ޖަލްސާއަށް އެއްބާރުލުން ދެވޭނީ، އެޗްޑީސީން ހުއްދަ ދިނީމަ ކަަމަށް. އެކަމަކު ސިޓީ ކައުންސިލްގެ އިހްތިސޯސްގައި އޮތްތަނަކުން އެޗްޑީސީގެ ހުއްދަ ނަގާކަން ނުޖެހޭނެ." ޝުޖާއު ވިދާޅުވި އެވެ.\nހުކުރު ދުވަހުގެ ރޭ ހުޅުމާލޭގެ ދެވަނަ ފިޔަވަހީގައި ޖަލްސާއެއް ބާއްވަން ނިންމާ އިދިކޮޅު ޕްރޮގްރެސިވް ކޮންގްރެސް ކޯލިޝަނުން އެތަން ތައްޔާރުކުރަން ފެށުމުން މައްސަލަ ވަނީ ގޯސްވެފަ އެވެ. މައްސަލަ ގޯސްވީ ހުޅުމާލޭގެ ބިމުގެ ބެލެނިވެރިކަން އޮތް އެޗްޑީސީގެ ހުއްދަ ނުހޯދާ ޖަލްސާ ބާއްވަން މަސައްކަތް ކުރަމުންދާތީ އެވެ.\nޕީޕީއެމްގެ ޖަލްސާއަށް ދެވަނަ ފޭސްގެ ހިޔާ ފްލެޓް ހިމެނޭ ސަރަހައްދު ތައްޔާރުކުރަން ފެށުމުން އެޗްޑީސީން ވަނީ ބޮޑެތި ވެހިކަލްތައް އެ ސަރަހައްދުގައި ޕާކުކޮށްފަ އެވެ. އަދި ފުލުހުން ވަނީ އެ ސަރަހައްދަށް ގޮސް ޖަލްސާގެ ތައްޔާރީތައް ހުއްޓުވާފަ އެވެ.\nޕީޕީއެމް މޯލްޑިވްސް ޕޮލިސް ސާވިސް ހުޅުމާލެ + އެޗްޑީސީ އެލްޖީއޭ ހިޔާ މަޝްރޫއު ހިޔާ މަޝްރޫއު ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް އިބްރާހިމް ޝުޖާއު\nފުލުހުން ޖަވާބުދާރީ ކުރުވާނެ ކަމުގެ އިންޒާރު ދީފި


Rasgefaanuge thagureerugai noosveriyaage maruge vaahaka eh nei | Mihaaru\nސައުދީ ޝޫރާ ކައުންސިލްގައި ރަސްގެފާން ސަލްމާން ތަގްރީރު ކުރައްވަނީ. --ފޮޓޯ:އޭއެފްޕީ\nރަަސްގެފާނުގެ ތަގްރީރުގައި ނޫސްވެރިޔާގެ މަރުގެ ވާހަކައެއް ނެތް\n20 ނޮވެމްބަރ 2018 - 11:272comments\nރިޔާޒް (ނޮވެމްބަރު 20) - ސައުދީ އަރަބިއާގެ ޝަރުއީ ނިޒާމަށް ތައުރީފްކޮށް ރަސްގެފާން ސަލްމާން ޝޫރާ މަޖިލިސްގައި ދެއްވި ތަގްރީރުގައި މަރާލި ނޫސްވެރިޔާ ޖަމާލް ޚާޝުގްޖީގެ ވާހަކަ އަށް އިޝާރާތް ކުރައްވާފައި ނުވާތީ ބައެއް ފަރާތްތަކުން އެކަން ފާހަގަކޮށްފި އެވެ.\nއިސްތަންބޫލްގައި ހުންނަ ސައުދީ ކޮންސިއުލޭޓް ތެރޭ މިދިޔަ މަހު2ވަނަ ދުވަހު ޚާޝުގްޖީ މަރާލި ފަހުން ރަސްގެފާން ދެއްވި ފުރަތަމަ އާއްމު ތަގްރީރުގައި ވަނީ އިންސާފުގެ މަގުން ސައުދީ އަރަބިއާ އެއްކިބާ ނުވާނެ ކަމަށް ވިދާޅުވެފަ އެވެ.\n"ސައުދީ އަރަބިއާ ގާއިމްވެ އޮތީ އިސްލާމް ދީނުގެ މަތިވެރި އުސޫލްތަކާއި އަދުލް އިންސާފުގެ ހަމަހަމަކަން މަތީ. ސައުދީ އަރަބިއާގެ ޖުޑިޝަރީ އާއި ޕަބްލިކް ޕްރޮސެކިއުޝަންއާ މެދު ފަޚްރުވެރިވަން،" އުމުރުފުޅުން 82 އަހަރުގެ ރަސްގެފާން ވިދާޅުވި އެވެ.\nސަލްމާންގެ ތަގްރީރުގައި ވަނީ އީރާނަށް ވެސް ފާޑު ވިދާޅުވެފަ އެވެ. އީރާނުގެ ނިއުކްލިއާ ޕްރޮގްރާމް ހުއްޓުވަން ބައިނަލްއަގުވާމީ މުޖްތަމައުން މަސައްކަތް ކުރަން ޖެހޭކަން ފާހަގަކުރައްވައި ރަސްގެފާން ވިދާޅުވީ އީރާނުގެ ފަރާތުން ކުރިމަތިކުރާ ބިރުތައް ވެސް ހުއްޓުވަން ޖެހޭ ކަމަށެވެ.\nތަގްރީރުގައި އަލިއަޅުވާލި އެހެން ކަންކަމުގެ ތެރޭގައި ތެލުގެ މާކެޓުގެ ހަމަޖެހުމާއި ޔަމަނުގެ ހަނގުރާމަ ހުއްޓާލުމަށް އދ. އިން ކުރާ މަސައްކަތްތަކަށް ސައުދީން ތާއީދުކުރާ ކަމަށް ވިދާޅުވުން ހިމެނެ އެވެ. އަދި ފަލަސްތީނުގެ މައްސަލައަކީ ސައުދީން އެންމެ އިސްކަން ދޭ ކަންތައް ކަމަށް ވިދާޅުވި އެވެ. ސީރިއާގެ މައްސަލަތަކަށް ސިޔާސީ ހައްލެއް ހޯދުމަށް އެދޭ ކަމަށް ވެސް ސަލްމާން ވިދާޅުވި އެވެ.


މެމްބަރު ޖާބިރު މިރޭ 8 ޖަހާއިރު ފުލުސް އޮފީހަށް! | | Sangu News\nމެމްބަރު ޖާބިރު މިރޭ 8 ޖަހާއިރު ފުލުސް އޮފީހަށް!\n23 ސެޕްޓެމްބަރ 2019 - 08:10\nކާށިދޫ ދާއިރާގެ މެމްބަރު އަބްދުﷲ ޖާބިރު މިރޭ ފުލުސް އޮފީހަށް ހާޒިރުވަނީ މައުމޫން ނެންގެވިކަމަށްބުނާ 29 މިލިއަން ރުފިޔާގެ މައްސަލާގައި. ފޮޓޯ:ސޯޝަލް މީޑިއާ\nކުރީގެ ރައީސް އަލްއުސްތާޒް މައުމޫން އަބްދުލް ގައްޔޫމަށް ރިޔާސީ އިންތިހާބާއި ދިމާކޮށް ދެއްވި 29 މިލިއަން ރުފިޔާއަށް "ހިޔާނާތްތެރިވެ މަކަރާއި ހީލާތް" ހެދިކަމަށްބުނެ ކާށިދޫ ދާއިރާގެ މެމްބަރު އަދި ޑީއާރްޕީގެ ލީޑަރ އަބްދުﷲ ޖާބިރު ފުލުސް އޮފީހަށް ހުށަހެޅުއްވި މައްސަލާގައި ބަޔާން ނެގުމަށް މިރޭ 20:00 އަށް ފުލުސް އޮފީހަށް ހާޒިރުވާން ޖާބިރަށް ދަންނަވައިފިއެވެ.\nސަންގަށް މައުލޫމާތު ދެއްވަމުން ޔޮޓް ޓުއާޒް ކުންފުނީގެ ޗެއަރމަންކަންވެސް ކުރައްވާ ޖާބިރު ވިދާޅުވީ މިރޭ އެމަނިކްފާނުގެ ގާނޫނީ ވަކީލުންނާއެކު ފުލުސް އޮފީހަށް ހާޒިރުވާނެކަމަށާއި، އެފައިސާއަކީ ރައީސް މައުމޫން ނެންގެވި ފައިސާކަމަށެވެ. އަދި ދަރަންޏަށް ފައިސާ ނަގައިފިނަމަ އެކަމުގައި އޮންނަ ރީތި ގޮތަކީ ދަރަންޏަށް ޒިންމާވުންކަމަށްވެސް ޖާބިރު ވިދާޅުވިއެވެ.\nދަރަންޏަށް ޒިންމާ ނުވެވޭ ސިޔާސީ ފަރާތްތައް ކޮން މިސާލެއްތޯ އަޅުގަނޑުމެންގެ ޖީލަށް ދައްކާނީ. މިދައްކަނީ މަދު ލާރިކޮޅެއްގެ ވާހަކައެއް ނޫން. ރައީސް މައުމޫނާއި ފާރިސް މައުމޫނަށް ރަނގަޅަށް އެނގޭނެ އެފައިސާ އެމީހުން ނެގިކަން، ބޭނުންކުރިކަން. އެންމެ ރީތި މިސާލަކަށްވާނީ ދަރަންޏަށް ޒިންމާވުން. 29 މިލިއަން ރުފިޔާ މައުމޫނަށް ދިނީ ލޯނެއްގެ ގޮތުގައި އަނބުރާ ދައްކާ ގޮތަށް އިންޓަރެސްޓް ވެސް އަރާ ގޮތަށް. އަދި ފައިސާ ދިނުމާ ގުޅޭ މަޝްވަރާތައް ބޭއްވީ މެލޭޝިއާގެ ވެރިރަށް ކުއާލަލަމްޕޫރުގައި ހުންނަ ހޮޓަލެއްގައި. މިހާ ތަފްސީލް ހެކި އަޅުގަނޑު އަތުގައި އެބަހުރި\nރައީސް މައުމޫން 29 މިލިއަން ރުފިޔާ ޖާބިރު އަތުން ނެންގެވީ މައުމޫނު ދިރިއުޅުއްވާ ކިނބިގަސްދޮށުގޭ މޮގޭޖަށް ބަހައްޓަން ވައުދުވެފައި ކަމަށް ފާހަގަކުރައްވަމުން ޖާބިރު ވިދާޅުވީ އެ ދަރަނި ބޭނުންކޮށްގެން ކުރާ މަސައްކަތުން ލިބޭ ނަފާއާއި ފައިދާއިން ޖާބިރަށް ހައްގުވާ މިންވަރު ދޭނެ ކަމަށްވެސް ވައުދުވި ކަމަށެވެ.\nރައީސް މައުމޫނު އަރިހުގައި އެ ފައިސާ ދެއްކުމަށް ތަކުރާރުކޮށް އެދުނުކަން ހާމަ ކުރައްވާ ޖާބިރު ވިދާޅުވީ ރައީސް މައުމޫނު މިއަދު އެކަމަށް ދެއްވަނީ ބީރު ކަންފަތެއްކަމަށެވެ. ޖާބިރު ވިދާޅުވީ އެމައްސަަލަ ވާހަކަ ދައްކައިގެން ހައްލުކުރުމަށް ރައީސް މައުމޫނަށް ފުރުސަތެއް ދެއްވި ކަމަށާއި، ނަމަވެސް މައުމޫންގެ ފަރާތުން އެއްބާރުލުން ނުލިބުމުން ފުލުސް އޮފީހަށް ދާން މަޖުބޫރުވީކަމަށެވެ.\nފުލުސް އޮފީހަށް މައްސަލަ ހުށަހަޅުއްވަމުން ޖާބިރު، ކޮމިޝަނަރ އޮފް ޕޮލިސް އަހްމަދު ހަމީދަށް ފޮނުއްވި ސިޓީގައިވަނީ، ރައީސް މައުމޫން މަކަރާއި ހީލަތުން އޭނާގެ އަތުން 29 މިލިއަން ރުފިޔާ ނަންގަވައި އެ ފައިސާ ނުލިބޭ ކަމަށް ވިދާޅުވެ، އިތުރުފުޅު ހައްދަވާފައިވާ ކަމަށެވެ. އެހެންވެ، މައުމޫން ފުލުސް އޮފީހަށް ހާޒިރު ކުރައްވައިގެން އޭނާގެ ހައްގު ހޯއްދަވައިދެއްވުމަށް އެދޭކަމަށެވެ.\nމެމްބަރު ޖާބިރު އެންމެ ފުރަތަމަ މިމައްސަލަ ފުލުހަށް ހުށަހެޅުއްވީ މިދިޔަ އޮގަސްޓް މަހު 22 ގައެވެ. ނަމަވެސް ހެކި ހުށަހަޅާފައި ނެތުމުގެ ސަބަބުން ފުލުސް އޮފީހުން މައްސަލަ ބޭރުކުރިއެވެ. ހެއްކާއެކު ޖާބިރު ފުލުސް އޮފީހަށް މިމައްސަލަ އަލުން ވެއްދީ މި ސެޕްޓެމްބަރު މަހުގެ 20 ވީ ދުވަހުއެވެ.


ކޮރޯނާ ވައިރަހުގެ ސަބަބުން އިނގިރޭސި ބޮޑު ވަޒީރުގެ އިންޑިއާ ދަތުރުފުޅު ކެންސަލް ކުރައްވައިފި | Sandhaanu\nއިނގިރޭސިވިލާތުގެ ބޮޑު ވަޒީރު ބޮރިސް ޖޯންސަން އިންޑިއާއަށް ކުރައްވަން ހަމަޖެހިފައި އޮތް ދަތުރުފުޅު ކެންސަލް ކުރައްވައިފިއެވެ.\nބައިނަލް އަގުވާމީ މީޑިއާތަކުން ޚަބަރު ދިން ގޮތުގައި ބޮރިސް ޖޯންސަންގެ ދަތުރުފުޅު ފަސްކުރެއްވީ އިންޑިއާގައި އާދަޔާ ޚިލާފަށް ބާރަށް ކޮރޯނާ ވައިރަސް ފެތުރެމުން ދިއުމުގެ ސަބަބުންނެވެ.\nމީޑިއާ ރިޕޯޓުތައް ބުނާ ގޮތުން ބޮރިސް ޖޯންސަން ދެން އިންޑިއާއަށް ވަޑައިގަންނަވާނީ މިއަހަރުގެ ފަހުކޮޅުގައެވެ. އިންޑިއާގެ ޖުމްހޫރީ ދުވަހުގެ ރަސްމިއްޔާތުގައި ބައިވެރިވެ ވަޑައިގަތުމަށް ބޮރިސް ޖޯންސަން ޖެނުއަރީ މަހުގެ ފަހުކޮޅު އިންޑިއާއަށް ކުރައްވަން ހަމަޖެހިފައި އޮތް ދަތުރުފުޅުވެސް ފަސްކުރަން ޖެހުނީ ކޮރޯނާ ވައިރަހުގެ ސަބަބުންނެވެ.\nމިދުވަސްވަރަކީ އިންޑިއާގައި ކޮރޯނާ ވައިރަސް ރެކޯޑު އަދަދަކަށް ފެތުރެމުންދާ ދުވަސްވަރެކެވެ. ފާއިތުވެ ދިޔަ ހަތަރު ދުވަހުގެ ތެރޭގައި ވިދިވިދިގެން ކޮންމެ ދުވަހަކު ދެ ލައްކައަށްވުރެ ގިނަ މީހުންނަށް ކޮރޯނާ ވައިރަސް ޖެހިފައިވެއެވެ. އަދި ދުވާލެއްގެ މައްޗަށް ހާހަކަށް ވުރެ ގިނަ މީހުން މަރުވެފައިވެއެވެ.\nއިންޑިއާގައި އިންތިހާއަށް ކޮރޯނާ ވައިރަސް ފެތުރެމުންދާ ދުވަސްވަރެއްގައި ބޮޑު ވަޒީރު ނަރެންދުރަ މޯދީގެ ސަރުކާރުން އެކިއެކި އެއްވުންތައް ބާއްވައި ކެމްޕޭން ޖަލްސާތައް ކުރަމުންދާތީ ވަރަށް ގިނަ ބަޔަކު ދަނީ އެކަމަށް ފާޑު ކިޔަމުންނެވެ.\nވެރިރަށް ނިއުދިއްލީގައި ކޮރޯނާ ވައިރަސް އާދަޔާ ޚިލާފަށް ފެތުރެމުންދާތީ ހޮސްޕިޓަލްތަކަށް އެނދާއި އޮކްސިޖަން ސިލިންޑަރ ހޯދުމަށް ޗީފް މިނިސްޓަރ އަރުވިންދު ކެޖްރެވާލް ވަނީ ބޮޑު ވަޒީރު މޯދީއަށް ދަންނަވާފައެވެ.


އައްޑޫން7ގަޑިއިރަށް ކަރަންޓުގެ ޚިދުމަތް މެދުކަނޑާލަނީ\nޙައްވާ މިންހާ 13 ސެޕްޓެމްބަރ 2019\nހޮނިހިރު ދުވަހު އައްޑޫ ސިޓީގެ އެކި ހިސާބުތަކުން ހަތް ގަޑިއިރަށް ކަރަންޓުގެ ޚިދުމަތް މެދުކަނޑާލާނެ ކަމަށް ފެނަކަ ކޯޕަރޭޝަނުން އަންގައިފިއެވެ.\nފެނަކަ ކޯޕަރޭޝަނުން އައްޑޫގެ ގެތަކަށް ފޮނުވާފައިވާ ނޯޓިސްގައި ބުނެފައިވަނީ ކަރަންޓް ކަނޑާލުމަށް ނިންމާފައިވަނީ އައްޑޫގެ ގުޅިފައިވާ އަވަށްތަކަށް ކަރަންޓް ދޭން ބޭނުންކުރާ ޑިސްޓްރިބިއުޝަންޓް ނެޓްވޯކްގެ މަރާމާތުގެ މަސައްކަތްތަކެއް ކުރުމަށް ކަމަށެވެ.\nނޯޓިސްގައި ބުނެފައިވާ ގޮތުން ކަރަންޓު ކަނޑާލުމަށް ހަމަޖައްސާފައިވަނީ ހެނދުނު 09:00 އިން ހަވީރު 4:00 އަށެވެ. ނަމަވެސް ރާވައިފައިވާ ގޮތަށް މަަސައްކަތް ކުރިއަށް ގެންދެވިއްޖެނަމަ އެއަށްވުރެ އަވަހަށް ކަރަންޓުގެ ޚިދުމަށް އަލުން ލިބޭނެ ކަމަށް ނޯޓިސްގައި ވަނީ ބުނެފައެވެ.\nއައްޑޫގެ ގުޅިފައިވާ ރަށްތަކުން ކަރަންޓު ކެނޑުމުގެ މައްސަލައަކީ ހައްލު ނުލިބި ދިގުލައިގެން ގޮސްފައިވާ ބޮޑު މައްސަަލައެކެވެ. މިމައްސަަލައަށް ހައްލު ހޯދައިދިނުމަށް ކުރަމުންދާ މަސައްކަތާ ބެހޭގޮތުން މަޝްވަރާ ކުރުމަށް އައްޑޫ މީދޫ ދާއިރާގެ މެމްބަރު ރޮޒައިނާ އާދަމް ވަނީ ފެނަކައިގެ މެނޭޖިންގ ޑިރެކްޓަރ އަހުމަދު ސައީދާ ބައްދަލުވެސް ކުރައްވާފައެވެ.\nބައްދަލުވުަމަށްފަހު ރޮޒައިނާ ކުރައްވާފައިވާ ޓުވީޓެއްގައި ވިދަޅުވެފަައިވަނީ މިދިޔަ އާދިއްތަ ދުވހު ހިނގައިދިޔަ ފަދަ ކަރަންޓު ކެނޑުމުގެ މައްސަލައެއް ހޮނިހިރު ދުވަހަށް ފަހު ދިމާނުވާނެ ކަމަށެވެ\nމިމައްސަލައާ ބެހޭގޮތުން ދައުލަތުގެ މީޑިޔާއަށް ދެއްވާފައިވާ އިންޓަވިއުއެއްގައި މޭޔަރު އަބްދުﷲ ސޯދިގު ވިދާޅުވެފައިވަނީ އައްޑޫގައި މިހާރު ބޭނުންކުރަމުން އަންނަނީ 15 އިންޖީނު ކަމަށެވެ. އަދި އާބާދީ އިތުރުވެފައިވުމާ ގުޅިގެން އިންޖީނުގެ ލޯޑު އަންނަނީ އިތުރުވަމުން ކަމަށާއި ކަރަންޓު ކެނޑުމުގެ މައްސަލަތައް ދިމާވަނީ ކަރަންޓު ބޭނުންކުރާ ނިސްބަތް އިތުރުވާ ގަޑިތައް ނުވަތަ ޕީކު ގަޑިތަކުގައި ލޯޑު ބޮޑުވުމުގެ ސަބަބުން ކަމަށެވެ.\nމިމައްސަލައަށް ހައްލު ހޯދައިދިނުމުގެ ގޮތުން ދުރު ރާސްތާ ޕްލޭނެއް އެކުލަވާލަން ޖެހޭ ކަމަށާއި އެގޮތުން ކުރިއަށް އޮތް 10 އަހަރަށް އަމާޒުކޮށް 25 މެގަވޮޓުގެ ކަރަންޓު އައްޑޫގައި އުފެއްދޭނެ ކެޕޭސިޓީ އިތުރުކުރަން ޖެހޭ ކަމަށް މޭޔަރު ވަނީ ވިދާޅުވެފައެވެ. މީގެ އިތުރަށް އައްޑޫގެ ކަރަންޓު އެއްވިއުގައަކުން ގުޅާލާ މިމަޝްރޫއުގެ ދަށުން 1 މެގަވޮޓްގެ ކަރަންޓު އުފެއްދުމަށް ހަމަޖެހިފައިވަނީ ކުނި އަންދައިގެން އުފެދޭ އިއާދަކުރަނިވި ހަކަތައިން ކަމަށާއި އަދި އަވިން ހަކަތަ އުފައްދައިގެން 10 މެގަވޮޓްގެ ކަރަންޓު އުފެއްދުމަށް ހަމަޖައްސާފައިވާ ކަމަށް މޭޔަރު ވިދާޅުވިއެވެ.\nއައްޑޫ ސިޓީގައި 35000 މީހުން ދިރިއުޅެމުން އަންނައިރު އައްޑޫން ކަރަންޓު ކެނޑުމަކީ އާއްމު މައްސަލައެކެވެ. ނިމިދިޔަ ވެރިކަމަުގެ ތެރޭގައިވެސް މިމައްސަލަ އެތައް ފަހަރަކު ޖެހިފައިވިޔަސް، އެކަމަށް އޭރުގެ ސަރުކާރުންވެސް އޮތީ ހައްލު ހޯދައި ނުދެވި އެވެ.\nއަރުޝީފަށް ނެގީ 13/09/2019 16:32\nއެންމެފަހުން އަޕްޑޭޓްކުރީ 13/09/2019 16:32\nބަންގްލަދޭޝްގައި އިއުލާނުކޮށްފައިވާ ލޮކްޑައުންގެ މުއްދަތު އިތުރުކޮށްފި\nތޮއްޖެހިފައިވާ ތަންތަނުގައި އުޅޭ ބިދޭސީން ބަދަލުކުރަނީ


Salah ge anhenunaai ehen mashooru kulhun theringe anhenunaai huri...\nސަލާހުގެ އަންހެނުންނާއި އެހެން މަޝްހޫރު ކުޅުންތެރިންގެ އަންހެނުންނާއި ހުރި ތަފާތަކީ ކޮބާ؟\nއެ ދެމީހުން ކައިވެނި ކުރީ 2013 ވަނަ އަހަރު\nކ. މާލެ |9ޖޫން 2019 | އާދީއްތަ 23:42 | 94,551\nސަލާހު އޭނާގެ އަންހެނުން މެގީއާއެކު - ޑެއިލީ އެކްސްޕްރެސް\nމަޝްހޫރު ފުޓްބޯޅަ ކުޅުންތެރިޔާ މުހައްމަދު ސަލާހު އާންމުންގެ ތެރެއަށް މަޝްހޫރު ވެފައިވަނީ އޭނާގެ މޮޅު ކުޅުމަށާއި ރިވެތި އަހްލާޤަށެވެ. ފުޓުބޯޅައިގެ ދާއިރާ އިން ސަލާހު ވަނީ ގިނަ ގުނަ ކާމިޔާބީތަކެއް ހޯދާފައެވެ. ބީބީސީ އިން ހޮވާ އެފްރިކާ ބައްރަށް ނިސްބަތްވާ އެންމެ މޮޅު ކުޅުންތެރިޔާގެ އެވޯޑު ލިވަޕޫލްއަށް ކުޅެމުން އަންނަ ސަހާލު ވިދިވިދިގެން ދެ ފަހަރަށް ހޯދާފައިވާއިރު އޭނާ އަށް ވަނީ ޕްރިމިއަރ ލީގު ގޯލްޑަން ބޫޓް ވެސް ލިބިފައެވެ. މީގެ އިތުރުން ވެސް ސަލާހު ވަނީ އެތައް އެވޯޑުތަކެއް ހޯދާފައެވެ. ކޮންމެ ކާމިޔާބު ފިރިހެނެއްގެ ފަހަތުގައި އަންހެނެއް ހުންނާނެ އާންމުކޮށް މީހުން ބުނެ އުޅެއެވެ. ސަލާހުގެ ކާމިޔާބީގެ ފަހަތުގައި ވެސް ވަނީ އެފަދަ ނަމޫނާ އަންހެންނެކެވެ.\nސަލާހުގެ އަންހެނުންނާއި ދަރިފުޅާއެއްކޮށް\nސަލާހުގެ އަންހެނުން މެގަކީ ސަލާހު އަކީ އެހެން މަޝްހޫރު ކުޅުންތެރިންގެ އަންހެނުންނާއި އަޅާބަލާއިރު ވަރަށް ތަފާތު މިޒާޖެއްގެ އަންހެނެކެވެ. އެހެން މަޝްހޫރު ކުޅުންތެރިންގެ އަންހެނުން އިންސްޓަރގްރާމުންނާއި އެހެނިހެން ސޯޝަލް މީޑިއާ ޕްލެޓްފޯމްތަކުގައި އެމީހުންގެ ދުވަހުގެ ހަރަކާތްތަކާއި ފޮޓޯތައް އަޕްލޯޑްކޮށް ހަދައެވެ. އަދި އެމީހުންގެ މޫނުތައް މީޑިއާތަކާއި އެހާ ބީރައްޓެއްސެއް ވެސް ނުވާނެއެވެ. އެހެން ނަމަވެސް ސަލާހުގެ އަންހެނުންނަކީ އޭނާގެ "އަމިއްލަ ދިރިއުޅުން" އެހާ ބޮޑަށް ހާމަކުރަން ބޭނުންވާ އަންހެނެއް ނޫނެވެ. މެގީ މީޑިއާތަކަށް ފެނިފައިވަނީ މުޅި ޖުމްލަ4ފަހަރުގައެވެ. އެއީ އިނގިރޭސިވިލާތުން ސީޒަން ނިމުމުގެ ހަފްލާއިން ދެ ފަހަރު އަދި ސަލާހުއަށް ޕްރިމިއަރ ލީގު ގޯލްޑަން ބޫޓް ލިބުނު ފަހަރުގައެވެ. އަދި އޭގެ އިތުރުން ލިވާޕޫލް އާއި ބާސެލޯނާ ކުޅުނު ލެޖެންޑްރީ މެޗުން ވެސް މެގީ ވަނީ ފެނިގެން ގޮސްފައެވެ. މެގީ މީޑިއާތަކަށް ފެނުނު4ފަހަރުގައި ވެސް އޭނާ ހެދުން އަޅާފައި ހުރި ވަރަށް އާދައިގެ ގޮތަކަށެވެ.\nސަލާހު އާއި މެގީ ލޯބީ ގޮތުން ގުޅުނީ ސުކޫލް ދުވަސްވަރުގައެވެ. އަދި އެ ދެމީހުން ވެސް ދިރިއުޅެމުން ދިޔައީ އިޖިޕްޓްގެ އެއް އަވަށެއްގައެވެ. އުމުރުން އެންމެ 26 އަހަރުގެ ޒުވާން މި ކުޅުންތެރިޔާ މެގީއާ ކައިވެނިކޮށްފައިވަނީ 2013 ވަނަ އަހަރުގައެވެ. ދިރިއުޅުމުގެ އެންމެ އުފާވެރި އަދި ހިތާމަވެރި ދުވަސްތަކުގައި އެ ދެމަފިރިން އެކުގައި ވޭތުކޮށްފައިވާއިރު ސަލާހު މަޝްހޫރުވެގެން ދިޔުމުން ވެސް އެ ދެމީހުންގެ ލޯބީގެ ގުޅުމަކަށް އެއްވެސް ބަދަލެއް ނާދެއެވެ. ސަލާހު އެކޭ އެއްފަދައިން މެގީ ވެސް ހިތްތިރި މީހުންނަށް އޯގާތެރި އަންހެނެކެވެ. ރިޕޯޓްތައް ބުނާ ގޮތުން އޭނާ ވަޒީފާ އަދާކުރަމުންދަނީ ބަޔޯޓެކްނޮލޮޖިސްޓެއްގެ ގޮތުންނެވެ. ސަލާހުގެ އެކި ޗެލިރިޓީ ޕްރޮޖެކްޓްތަކުގައި އޭނާގެ އަންހެނުންގެ ފަރާތުން ބޮޑު އެއްބާރުލުމެއް އޭނާ އަށް ލިބިއެވެ.\nސަލާހު އާއި އަންހެނުން މެގީ ކައިވެނީގެ ހަފްލާގެ ތެރެއިން\n2014 ވަނަ އެ ދެމަފިރިންނަށް ވަނީ ލޯބި އަންހެން ކުއްޖެއް ލިބިފައެވެ. މި ދެ މަފިރިންނަކީ ވެސް މުސްލިމުން ކަމުގައިވާއިރު ދީނަށް އޮތް ލޯބި ދައްކައި ދިނުމުގެ ގޮތުން ދަރިފުޅަށް ނަންދީފައިވަނީ "މައްކާ" ގެ ނަމުންނެވެ.\nސަލާހުގެ ދަރިފުޅު މައްކާއާއެކު\nސަލާހު އަށް ގިނަ ބަޔަކު ސަޕޯޓް ކުރެއެވެ. އެގޮތުން އޭނާގެ އުފަން ރަށް މިސްރުން ވަނީ ރިޔާސީ އިންތިހާބުގައި ލިވަޕޫލްއަށް ކުޅެމުން އަންނަ ސަލާހުއަށް އެއް މިލިއަނަށް ވުރެ ގިނަ ވޯޓު ދީފައެވެ. މިސްރުގެ ރިޔާސީ އިންތިހާބަށް އޭނާ ކުރިމަތިނުލި ނަމަވެސް ވޯޓުލި 25 މިލިއަނަށް ވުރެ ގިނަ މީހުންގެ ތެރެއިން އެއް މިލިއަނަށް ވުރެ ގިނަ މީހުން ސަލާހުއަށް ވޯޓު ދީފައިވާ ކަމަށް ރިޕޯޓުތައް ބުނެއެވެ.\nސަލާހުގެ އިންސްޓަރގްރާމް އަށް ބަލައިލިކަމުގައި ވީނަމަވެސް އޭނާ ވެސް ބޭނުން ވަނީ އަންހެނުން ވަރަށް "ފޮރުވައިގެން" ގެންގުޅެންކަން ސާފުވެފައެވެ. އެއީ އޭނާގެ އިންސްޓަރގްރާމުގައި ވެސް އަންހެނުންގެ ފޮޓޯ ހިއްސާ ކޮށްފައި ނުވާތީއެވެ. ސަލާހުގެ އަންހެނުން މެގީ ފޮޓޯ އެއްވެސް ގޮތަކަށް އިންސްޓަރގްރާމްގައި ވެސް ހިއްސާކޮށްފައިނުވާއިރު އޭނާގެ ދަރިފުޅު މައްކާއާ އެކީގައި ނަގާފައިވާ ހުރި ފޮޓޯތައް އަޕްލޯޑްކޮށްފައި ހުރީ ވަރަށް މަދުންނެވެ. އެހެން ނަމަވެސް އޭނާ އަކީ އަންހެނުންނާއި ދަރިފުޅު ދެކެ އިންތިހާއަށް ލޯބިވާ މީހެކެވެ.\nމިދިޔަ އަހަރުގެ ޖުލައި މަހުގެ 13 ވަނަ ދުވަހު ސަލާހު ވަނީ އައިލާއާއެކު ރާއްޖޭގައި ޗުއްޓީ ހޭދަކޮށްފައެވެ.


Kulhudhuffushi Online - Kulhudhuffushi ga water theme parkeh hadhany\nއުދުހޭ ނަމަުގެ ޕީޕީއެމްއިން ކުޅުދުއްފުށީގައި ބާއްވާ ޖަލްސާގައި މިނިސްޓަރު ވާހަކަދައްކަވަނީ--\nކުޅުދުއްފުށީވޯޓާ ތީމް ޕާކްމިނިސްޓަރ އިރުތިޝާމް\nރާއްޖޭގައި ތިން ސަރަހައްދުގައި ވޯޓާ ތީމް ޕާކު ތަރައްގީކުރަން ނިންމާފައިވާކަމަށާއި އޭގެ ތެރެއިން އެއް ވޯޓާ ތީމް ޕާކު ހަދަން ހަމަޖައްސާފައިވަނީ ކުޅުދުއްފުށީގައި ކަމަށް މިނިސްޓަރ އޮފް ޔޫތް އެންޑް ސްޕޯޓްސް އިރުތިޝާމް އާދަމް ވިދާޅުވެއްޖެ އެވެ.\n“އުދުހޭ” ނަމުގައި ޕީޕީއެމްއިން ބާއްވާ ޖަލްސާގައި ވާހަކަދައްކަވަމުން ޔޫތް މިނިސްޓަރު އިރުތިޝާމް އާދަމް ވިދާޅުވީ ކުޅުދުއްފުށީގައި މިހާރުވެސް ޒުވާނުންގެ ކުރިއެރުމަށް ގިނަ މަޝްރޫއުތަކެއް ކުރިއަށްދާ ކަމަށެވެ. އެގޮތުން ކުޅުދުއްފުށީގައި އިމާރާތްކުރާ ސްޕޯޓްސް އިންޑޯ ކޮމްޕްލެކްސްގެ 70 އިންސަތަ މަސައްކަތް ނިމިފައިވާ ކަމަށެވެ.\nފީފާގެ މިންގަނޑަށް ފެތޭ ޒަމާނީ ފުޓްސަލް ދަނޑެއް ހެދުމުގެ މަސައްކަތް ކުރަމުންދާ ކަމަށާއި އެމަސައްކަތްވެސް ދާދި އަވަހަށް ނިމިދާނެ ކަމަށް މިނިސްޓަރު ވިދާޅުވި އެވެ. އިރުތިޝާމު ވިދާޅުވީ ރައީސް ޔާމީންގެ ސަރުކާރުން 76 ފުޓްސަލް ދަނޑު ރާއްޖޭގެ އެކި ރަށްތަކުގައި ގާއިމްކޮށް ނިންމާ، މިހާރުވެސް ރަށްތަކުގައި 110 ފުޓްސަލް ދަނޑުގެ މަސައްކަތްކުރަމުންދާ ކަމަށެވެ.\nމިނިސްޓަރު ވިދާޅުވީ މިހާރުވެސް ރާއްޖޭގެ އެކި ސަރަހައްދުގައި ތަފާތު ކުޅިވަރުތަކަށް ހާއްސަ ކޯޓްތަށް ހަދަމުންދާ ކަމަށެވެ. އަދި ކުޅުދުއްފުށީ އެއާޕޯޓްގެ މަޝްރޫއުއާއެކު ގިނަ ޒުވާނުންތަކަށް ވަޒީފާގެ ފުރުސަތު ލިބި، އެއާޕޯޓްގެ ސަބަބުން ސީދާކޮށްނާއި ނުސީދާކޮށް މިސަރަހައްދުގެ ޒުވާނުންނަށް ފައިދާކުރާނެ އެވެ.\nމަހާޖައްރާފުގެ ފުރަތަމަ މަސައްކަތަކަށް ކުޅުދުއްފުށީ އެއާޕޯޓްގެ ބިން ހިއްކުން


ރައްޔިތުންގެ މަޖިލީހުގެ2މެންބަރެއްގެ ގޮނޑި ގެއްލުމާ ގުޅިގެން ސަރުކާރުން ނެރުނު ނޫސްބަޔާން - The President's Office\n26 އޮކްޓޫބަރު 2013، ރިފަރެންސް: 2013-06\nރައްޔިތުންގެ މަޖިލީހުގެ2މެންބަރެއްގެ ގޮނޑި ގެއްލިއްޖެ ކަމަށް ކަނޑައަޅައި، މި މަހުގެ 24 ވަނަ ދުވަހު ދިވެހިރާއްޖޭގެ ސުޕްރީމް ކޯޓުން އިއްވި ޙުކުމް ވަރަށް ސާފު ކަމަށާއި، އެހެންކަމުން،އެ ދެ މެންބަރުންގެ ގޮނޑި ގެއްލިއްޖެ ކަމަށް ސަރުކާރުން ގަބޫލު ކުރަމެވެ.\nރައްޔިތުންގެ މަޖިލީހުގެ ސެކިޔުރިޓީ ބެލެހެއްޓުމަކީ، މަޖިލީހުގެ ރައީސް އަންގަވާ ގޮތެއްގެ މަތިން، އެމް.އެން.ޑީ.އެފް.އިން ކުރައްވަމުން ގެންދަވާ ކަމެކެވެ. ގޮނޑި ގެއްލުނު ދެ މެންބަރުން މަޖިލީހަށް ވެދެވަޑައިގަންނަވަން ޖެހޭކަމަށްވާނަމަ، އެކަން ބަޔާންކުރައްވައި ސިޓީއަކުން އެންގެވުމަށް ރައްޔިތުންގެ މަޖިލީހުގެ ރައީސްގެ އަރިހުގައި އެމް.އެން.ޑީ.އެފް.އިން ވަނީ ދަންނަވާފައެވެ.\nސަރުކާރުން ދެކޭގޮތުގައި ގޮނޑި ގެއްލުނު ދެ މެންބަރުންގެ މެންބަރު ކަމުގެ ހައިސިއްޔަތެއް މިހާރަކު ނެތެވެ. އެހެންވީމާ، އެ ދެ މެންބަރުންނަކީ މިހާރު ޢާންމު ރައްޔިތުންނެވެ. އޭގެ ތެރެއިން މެންބަރަކު މިއަދު މަޖިލީހަށް ވަންނަން އުޅުނީމާ އެމް.އެން.ޑީ.އެފް.އިން އެކަންވަނީ ހުއްޓުވާފައެވެ. އެކަން ހުއްޓުވުމަކީ، އެމް.އެން.ޑީ.އެފް.ގެ ވާޖިބެކެވެ. އަދި އެ މެންބަރު، އެމް.އެން.ޑީ.އެފް.ގެ ސެކިޔުރިޓީންގެ ގަޔަށް އަތްލައި، މާރާމާރީ ހިންގާފައިވާތީ، އެމް.އެން.ޑީ.އެފް.ގެ ފަރާތުން އެ މެންބަރު މިހާރުވަނީ މޯލްޑިވްސް ޕޮލިސް ސަރވިސްއާ ހަވާލުކުރައްވާފައެވެ.\nރާއްޖޭގެ ކޮންމެ ރައްޔިތަކީވެސް ރާއްޖޭގެ ޤާނޫނުއަސާސީއާއި ޤާނޫނުތަކަށް ޙުރުމަތްތެރިކޮށް ހިތަންޖެހޭނެ ރައްޔިތެކެވެ. އެހެންކަމުން، ޝަރުޢީ ކޯޓަކުން ކުރައްވާފައިވާ ޙުކުމަށް ކޮންމެ ރައްޔިތަކު އިޙްތިރާމް ކުރަންޖެހޭނެއެވެ. ޝަރުޢީ ކޯޓުތަކުގެ ޙުކުމްތަކަށް ގޮންޖަހައި، އެކި ޢަމަލުތައް ހިންގުމަށް އެއްވެސް ފުރުޞަތެއް ސަރުކާރުން އެއްވެސް ފަރާތަކަށް ނުދޭނެއެވެ.


3 aharuge emme bodu haas kamun araigathee namoonaa dhakkamun | Mihaaru\nތިން އަހަރުގެ އެންމެ ބޮޑު ހާސްކަމުން އަރައިގަތީ ނަމޫނާ ދައްކަމުން\n"ދެތިން ފަހަރަކު ފިޔާ އާއި ލޮނުމެދު އަގުބޮޑުވުން ފިޔަވައި އެހެން ކަންތައްތައް ހަމަ ރަނގަޅަށް ގެންދިއުމުގެ ނަސީބު އަޅުގަނޑުމެންނަށް ލިބުނު."\nކޮވިޑްގެ ތެރޭގައި ރައީސް އިބްރާހިމް މުހައްމަދު ސޯލިހު، އޮންލައިން ބައްދަލުވުމެއްގައި -- ފައިލް ފޮޓޯ: ރައީސް އޮފީސް\n17 ނޮވެމްބަރ 2021 - 08:48\nކޮވިޑް-19 ގެ ބަލިމަޑުކަން ފެށި، ޗައިނާ ލޮކްޑައުން ކުރި ދުވަސްވަރު، އެތަނުގައި ހުރި ދިވެހި ދަރިވަރަކު އޭރު ބުނި ގޮތުގައި ލޮކްޑައުންގެ ދިގު މުއްދަތެއް ހޭދަކުރަން ޖެހުނީ ހަމަ އެކަނި ނޫޑުލްސް ކައިގެންނެވެ. ދުނިޔޭގެ އެންމެ މުއްސަނދި ގައުމުތަކުގެ ތެރޭގައި ގުނައިލެވޭ ޗައިނާގައި އެ ހާލަތު އޮތް އިރު، އެހެން ބައެއް ގައުމުތަކުގައި މީހުން އުޅުނީ އަދި އެއަށް ވުރެ ވެސް ހާލުގަ އެވެ.\nރާއްޖެއަކީ ކާބޯތަކެތީގެ ބޮޑު ބައެއް ބޭރުން ގެންނަ ގައުމަކަށް ވާތީ، މި ގައުމުގައި މީހުން ބަނޑަށް ޖެހޭ ހާލަތު އަތުވެދާނެ ކަމަށް ދުށް މީހުން އޭރު މަދެއް ނޫނެވެ. ބައެއް ރަށްރަށުގައި ހުރި ކާޑުގެ ބާވަތްތައް ބަސްތަ ބަސްތާއިން މީހުން ނަގަން އުޅުނީ އެ ވިސްނުމުގަ އެވެ. އެކަމަކު ބަލިމަޑުކަން މަޑުމަޑުން ކޮންޓްރޯލްވާން ފަށައި، ރާއްޖޭގެ ބޯޑަރު އަލުން ހުޅުވުމާ ހަމައަށް ވެސް އެފަދަ ދަތިކަމެއް ދިމާވި ހަމަ އެންމެ ރަށެއް ވެސް ނެތެވެ. ހުރިހާ ރަށަކަށް ވެސް ކާބޯތަކެތި ދިޔައީ ރަނގަޅަށް ލިބެމުންނެވެ.\nކޮވިޑްގެ ބަލިމަޑުކަމުގެ ތެރޭގައި އެންމެ ގިނަ ބައެއްގެ ސަމާލުކަން ހުއްޓުނު ވަރުގަދަ ތަރުޖަމާނު މަބްރޫކް އަޒީޒް ވިދާޅުވި ގޮތުގައި އެއީ ރަނގަޅު ވަގުތުގައި ރަނގަޅު ނިންމުންތައް ނިންމުމުގެ ނަތީޖާ އެވެ. އޭނާ ވިދާޅުވީ ކަމާ ބެހޭ އެންމެހާ ފަރާތްތަކާ މަޝްވަރާ ނުުކުރައްވައި، ރައީސް އިބްރާހީމް މުހައްމަދު ސޯލިހު ހަމަ އެއްވެސް ކަމެއް އޭރު ނުނިންމަވާ ކަމަށެވެ.\n"ކޮންމެ ދުވަހަކު ގަވައިދުން ބާއްވާ ބްރީފިންގައި ކަމާ ބެހޭ އެންމެން ބައިވެރިކުރައްވަމުން ގެންދެވީ. މިސާލަކަށް އައްޑޫގެ ހާލަތާ ގުޅޭ ކަަމެއް ނަމަ އައްޑޫގެ މޭޔަރު ވެސް [ވާޗުއަލް]ކޮށް ބައިވެރިކުރައްވައިގެން،" ދަތި ނަމަވެސް، އެހާ އޮމާންކޮށް ކަންތައް ގެންދެވުނު އެއް ސަބަބާ ބެހޭ ގޮތުން މަބްރޫކް ވިދާޅުުވި އެވެ.\nލޮކްޑައުންގައި މާލެ ހުސްކޮށް: މި ގޮތަށް ނުބޭއްވި ނަމަ މި "ހަނގުރާމަ" ކާމިޔާބެއް ނުވީސް -- ފައިލް ފޮޓޯ: މިހާރު\nކާބޯތަކެތީގެ ކަންތައް ކުރިއާ ލައި ޕްލޭންކުރި\nލޮކްޑައުންގައި ރާއްޖޭގެ ރައްޔިތުންނަށް ކާބޯތަކެތި މަދުނުވެ ލިބޭނެކަން ކަށަވަރު ކުރެއްވުމަށް ޓަކައި، ދައުލަތުގެ ކުންފުނި އެސްޓީއޯ އަށް މުހިއްމު އެންގެވުމެއް ރައީސް އެންގެވި އެވެ. އެއީ ރައްޔިތުންނަށް ހަަމަސް ދުހަށް ވާ ވަރަށް ކާބޯތަކެތި ލިބޭނެ ކަމުގެ ޔަގީންކަން ހޯދުމަށެވެ. އެ މަސައްކަތް އެސްޓީއޯއިން ރަނގަަޅަށް ކުރި އެވެެ. އެންމެ ނާޒުކު ހާލަތުގައި ވެސް ކުރިން ކައިބޮއި އުޅުނު ގޮތަށް ކައިބޮއި އުޅުމުގެ ފުރުސަތު ލިބުނު އެއް ސަބަބަކީ ރައީސްގެ އެ އެންގެވުން އެސްޓީއޯއިން ރަނގަޅަށް ތަންފީޒު ކުރުމެވެ.\n"ކޮވިޑް ފެށުނުތާ ކައިރީގައި އަޅުގަނޑު ހަނދާން އެބަހުރި ހަމަ ރައީސް ވިދާޅުވި ކާޑު ކަށަވަރުކުރަން ހިނގާށޭ އަވަހަށް، މަދުވެގެން ހަަމަސް ދުވަހަށް،" މަބްރޫކް ވިދާޅުވި އެވެ.\nއޭނާ ވިދާޅުވި ގޮތުގައި ރައީސްގެ އެ އެ އެންގުމާ އެކު އެސްޓީއޯއިން ކާޑު ރައްކާކުރާ ހުރިހާ ގުދަނެއް ފުރައިލި އެވެ. ރާއްޖެއަކީ ކާބޯތަކެތި އިމްޕޯޓްކުރާ އަދި ވަކިވަކިން އޮތް ރަށްތަކަކަށް ކަނޑުމަގުން އެ ބާވަތްތައް ގެންދަން ޖެހޭ ގައުމަކަށް ވާއިރު، ކާބޯތަކެެއްޗަށް ނުޖެހުމަކީ ބޮޑު ކާމިޔާބީ އެކެވެ.\nކޮވިޑް ޕްރެސް ކޮންފަރެންސެއްގައި މަބްރޫކް ނޫސްވެރިންނާ ވާހަކަ ދައްކަވަނީ-- ފައިލް ފޮޓޯ: މިހާރު\n"ދެތިން ފަހަރަކު ފިޔާ އާއި ލޮނުމެދު އަގުބޮޑުވުން ފިޔަވައި އެހެން ކަންތައްތައް ހަމަ ރަނގަޅަށް ގެންދިއުމުގެ ނަސީބު އަޅުގަނޑުމެންނަށް ލިބުނު،" މަބްރޫކް ވިދާޅުވި އެވެ.\nއިގުތިސާދީ ދަތިކަން މީހުންނަށް އިހުސާސްްވިޔަ ނުދޭ\nރާއްޖޭގެ އިގުތިސާދަކީ ވަރަށް ބޮޑަށް ޓޫރިޒަމަށް ބަރޯސާވާ އިގުތިސާދަަކަށް ވާތީ، ބޯޑަރު ބަންދުކުރުމާ އެކު އިގުތިސާދު މުޅިން ހުއްޓުމަކަށް އަ އެވެ. އެ ހާލަތުގައި ރާއްޖެ އަށް އޮތީ ދެ ގޮތެކެވެ. އެއް ގޮތަކީ ހަރަދުތައް ވަރަށް ބޮޑަށް ކުޑަކޮށްލައި، ފައިސާ ހިފެހެއްޓުމެވެ. އެގޮތަށް ކަންތައް ކުރި ނަމަ ސަރުކާރުން ހިންގަމުން އައި ޕްރޮޖެކްޓްތައް ޖެހުނީހީ ހުއްޓައިލާށެވެ. އެގޮތަށް އެކަން ކުރި ނަމަ، ވަޒީފާ ގެއްލި ހާލުގައި ޖެހުނު މީހުންގެ އަދަދު އިންތިހާ އަށް ގިނަވީހެވެ. އަދި އެހެން ކަންތައް ކުރި ނަމަ އިގުތިސާދީ ހަރަކާތް ހުއްޓި، ކޮވިޑްގެ ތަދުމަޑުކަން ރައްޔިތުން އިހުސާސްކުރަން ޖެހުނީހެވެ.\nމަބްރޫކް ވިދާޅުވި ގޮތުގައި އެގޮތަށް ކަންތައް ނުކޮށް ސަރުކާރުން ވިޔަފާރިތަކަށާއި ފަރުދުންނަަށް މާލީ އެހީތެެރިކަން ދޭން ފެށުމުން އެކަމާ ދެކޮޅު ހެދި ބަޔަކު ވެސް ތިއްބެވެ.\n"ވަރަށް ގިނަ މީހުން ގޮވި އޭރުގައި، އާދައިގެ ރޯގާއަކަށް ހޭދަކުރަނިއްޔޭ،" އޭނާ ވިދާޅުވި އެވެ.\n- ކޮވިޑް 19 އަށް މިހާތަނަށް ކޮށްފައިވާ ހޭދަ (ޖޫން 17، 2021 ގެނިޔަލަށް)\n* ޖުމްލަ 3.5 ބިލިއަން ރުފިޔާ\n* ސިއްހީ އަދި އިޖުތިމާއީ ކަންތައްތަކަށް 1.8 ބިލިއަން ރުފިޔާ\n* ރެސްޕޮންސް ޕެކޭޖްތަކުގެ ދަށުން އަމިއްލަ ވިޔަފާރިތަކަށް2ބިލިއަން ރުފިޔާ\n* އިންކަމް ސަޕޯޓް އެލަވަންސްގެ ގޮތުގައި 421 މިލިއަން ރުފިޔާ\n* ކަރަންޓާއި ފެން ބިލްގެ ޑިސްކައުންޓް 169 މިލިއަން ރުފިޔާ\nއެކަމަކު ސަރުކާުރުން ނިންމީ ރާއްޖޭގެ ދަރަނި ބޮޑުވި ނަމަވެސް އިގުތިސާދީ ހަރަކާތްތައް ހުއްޓުނަ ނުދީ ކުރިއަށް ގެންދިއުމަށެވެ. އެކަމަށް ޓަކައި ސަރުކާރުން ބޮޑު ހޭދައެއް ކުރި އެވެ.\nވިޔަފާރިތައް ހުއްޓުނަނުދިނުމަށް ޓަކައި 2.8 ބިލިޔަން ރުފިޔާ ސަރުކާރުން އެކި ގޮތްގޮތުން ހަރަދުކުރި އެވެ.\nކޮވިޑް-19 އާ ގުޅޭ ގޮތުން އުފައްދާފައިވާ ޖޮއިންޓް ޓާސްކްފޯހުގެ އިސްވެރިންގެ ބައްދަލުވުން ރައީސް އިބްރާހިމް މުހައްމަދު ސޯލިހު މުލީއާގޭގައި ކުރިއަށް ގެންދަވަނީ.--- ފައިލް ފޮޓޯ: ރައީސް އޮފީސް\nބޭންކްތައް މެދުވެރިކޮށް ރިކަވަރީ ލޯންތައް ވެސް އޭގެ ތެރޭގައި ހިމެނެ އެވެ. އެއީ ބޭންކް އޮފް މޯލްޑިވްސް މެދުވެރިކޮށް ދޫކުރި 709 މިލިޔަން ރުފިޔާ އާއި އެސްޑީއެފްސީ މެދުވެރިިކޮށް ދޫކުރި 363.1 މިލިޔަން ރުފިޔާ އެވެ. ވަޒީފާ ގެއްލުނު މީހުންނަށް އިންކަމް ސަޕޯޓް އެލަވަންސްގެ ގޮތުގައި ދިން ފައިސާގެ ޖުމްލައަކީ 421 މިލިޔަނެވެ.\nކަރަންޓްބިިލުން ޑިސްކައުންޓް ދިނުމަށް ޓަކައި މިދިޔަ އަހަރު 146.7 މިލިޔަން ރުފިޔާ އަދި މި އަހަރު 51.2 މިލިޔަން ރުފިޔާ ސަރުކާރުން ވަނީ ހަރަދުކޮށްފަ އެވެ. ފެންބިލުން ޑިސްކައުންޓް ދިނުމަށް ޓަކައި މިދިޔަ އަހަރު 25.9 މިލިޔަން ރުފިހާ އަދި މި އަހަރު 14.7 މިލިޔަން ރުފިޔާ ވަނީ ހަރަދުކޮށްފަ އެވެ.\nމަބްރޫކް ވިދާޅުވި ގޮތުގައި ކޮވިޑް ކޮންޓްރޯލްވެ، ބޯޑަރު ހުޅުވައިލުމާ އެކު ރާއްްޖޭގެ ރިސޯޓްތައް އެހާ އަވަހަށް ހިނގައިގަތީ ސަރުކާރުން އެ ހަރަދުކޮށް، މީހުންނާއި ވިޔަފާރިތައް ތައްޔާރީ ހާލަތުގައި ބޭތިއްބުމުންނެވެ.\n"ގިނަ ބަޔަކު ވަޒީފާގައި ބޭތިއްބިފައި ތިބީމާ އަދި ރާއްޖޭގެ އާއްމު ހާލަތު އެހާ ދަށަށް ނުގޮސް އޮތީމާ ފަސޭހަވީ ޓަށްކިޔާފައި އަނެއްކާ ވެސް ފަށައިގަންނަން،" އޭނާ ވިދާޅުވި އެވެ.\nއެހެން ނޫން ނަމަ ވިޔަފާރިތަކަށް ޖެހުނީހީ އަލުން މީހުން ވަޒީފާ އަށް ނެގުން ފަދަ ކަންކަމަށް ވަގުތު ހޭދަކުރާށެވެ. ދުނިޔޭގެ އެހެން ބައެއް ގައުމުތަކުން ފެންނަން އޮތީ ވެސް އެ ތަނެވެ.\nވަރަށް އަވަހަށް ވެކްސިން ހޯދި\nކޮވިޑް ފެތުރުމަށް ފަހު ޓޫރިސްޓުންނަށް އަލުން ބޯޑަރު އެންމެ އަވަހަށް ހުޅުވައިލެވުނު ގައުމުތަކުގެ ތެރޭގައި ރާއްޖެ ހިމެނެ އެވެ. އެގޮތަށް ހުޅުވައިލުމާ އެކު ޓޫރިސްޓުން ރާސްލާފައި މިތަނަށް އައި މުހިއްމު އެއް ސަބަބަކީ ގިނަ ބަޔަކަށް ވެކްސިން ދީފައި ވުމުން ލިބުނު އިތުބާރެވެ.\n- ކޮވިޑްގެ ދެ ޑޯޒް ފުރިހަމަ ކުރި މީހުންގެ އަދަދު:\n12 އަހަރުން މަތީގެ އާބާދީގެ 80 ޕަސެންޓް\nމުޅި އާބާދީގެ 67 ޕަސެންޓް\nމަބްރޫކް ވިދާޅުވި ގޮތުގައި ރާއްޖެ އަށް ވެކްސިން އެހާ އަވަހަށް ލިބުނީ ރާއްޖެ އަށް އެންމެ ފުރަތަމަ ލިބުނު ވިންޑޯގެ ބޭނުންކުރުމާއި ދުނިޔޭގެ އެހެން ގައުމުތަކާ އެކު އޮތް ރަނގަޅު ގުޅުމުގެ ސަބަބުންނެވެ. އޭނާ ވިދާޅުވީ ރާއްޖޭން ކުރިން ގެންގުޅުނު ފަދަަ އެކަހެރި ޚާރިޖީ ސިޔާސަތެއް އޮތް ނަމަ ވެކްސިން ހޯދަން މިހާ ފަސޭހައެއް ނުވީހެވެ.\n"މި ސަަރުކާރުގެ އެންމެ ބޮޑު ތަފާތަކީ އައިސޮލޭޝަނިސްޓް ގޮތަކަށް އޮތުމަށް ފަހު މުޅި ދުނިޔެއާ އަނެއްކާ ވެސް ގުޅުން ބަދަހިކުރުން. ރެސްޕޮންސިބުލް ޕާޓްނަރެއްގެ ގޮތުގައި މަސައްކަތް ކުރަން ފެށުން،" އޭނާ ވިދާޅުވި އެވެ.\nރާއްޖޭގެ އަނެއް ތަފާތަކީ ލިބުނު ވެކްސިން ވަރަށް އަވަހަށް ޖެހުމެވެ. ދުނިޔޭގެ އެހެން ބައެއް ގައުމުތަކުގައި އެ ގައުމުތަކުގެ މުޅި އާބާދީ އަށް ފުދޭ ވަރަށް ވުރެ އިތުރަށް ވެކްސިން ހުރި ނަމަވެސް ވެކްސިން ޖެހުމުގެ އިންތިޒާމް މިހާ ރަނގަޅަށް ހަމައެއް ނުޖެެއްސުނެވެ. އެހެންވެ، އާބާދީގެ 40 ޕަސެންޓް މީހުންނަށް ވެކްސިން ނުދެވި ވެސް އެފަދަ ބައެއް ގައުމުތައް އެބަހުއްޓެވެ.\nސަރުކާރުން އެޅި ފިޔަަވަޅުތަކުން އެކަނި މި ނަތީޖާ ހާސިލުކުރެވޭނެ ކަމަކަށް މަބްރޫކް ދެކެވަޑައެއް ނުގަންނަވަ އެވެ. ރާާއްޖޭގައި ކޮވިޑް ކޮންޓްރޯލްކޮށް ޓޫރިސްޓުންގެ އިތުބާރު ހޯދުމުގައި ވަރަށް މުހިއްމު ދައުރެއް އަދާކުރި ބަޔަކީ ރައްޔިތުންނެވެ.\n"މީހުން މާސްކް ނާޅާތީ، އެއްވެގެން އުޅޭތީ އަޅުގަަނޑުމެން ނަސޭހަތްތެރި ވަމުން ދިޔަ އިރު ވެސް އެހެން ބޭރުން މީހަކު އައި ނަމަ ބުނާނެ މިތާ ކޮމްޕްލަޔަންސް ހާދަ ރަނގަޅޭ،" މަބްރޫކް ވިދާޅުވި އެވެ.\nސަރަހައްދީ ގައުމުތަކާއި ރާއްޖެ ފަދަ އެހެން ކިތަންމެ ގައުމަކަށް ބެލިޔަސް ފެންނަން އޮތީ މި ހަގީގަތެވެ. މިއީ ދެބަސްވެވޭނެ ކަމެއް ނޫނެވެ.\nސިއްހަތު ދިވެހި ސަރުކާރު ރައީސް އިބްރާހިމް މުހައްމަދު ސޯލިހް ޕަބްލިކް ހެލްތު\n14 ކޮމެންޓް, 15 ރިއެކްޝަންސް\nދިވެހި ރާއްޖޭން އިންޑިޔާ ސިފައިން ބޭރުކުރޭ.\nހަގީގަތުގާ ވަރަށް ނުރައްކާތެރި ދަނޑިވަޅަކުން ގައުމު ސަލާމަތްވީ.. ބައްޔަށްވުރެ އިގްތިސާދުގެ ބިރު މާ ބޮޑު.. އާބާދީގެ ބައެއް މީހުންނަށް ކޮވިޑްގެ ދަތިކަން ކުރިމަތިލާން ޖެހުނަސް ހަގީގަތަކީ އެފަދަ ހލަތެއްގާ ކަންކަން ގޯސްވާނެވަރާ ގާތަށްވެސް ކަންކަން ގޯސް ނުވާކަން.. ވަރަށް ގިނަ ކަންކަން ރަނގަޅަށް ކުރެވިގެން މިހާ އޮމާން ކޮށް މިދިޔައީ.. އެ ކަމަށްޓަކާ އަހަރުމެން ޝުކުރުވެރިވާންޖެހޭ..\nމަށަށް ދެރައީ ޕާޓީ ކުދިންކޮޅަށާ ދައިތާފުޅަށް ދޭންވެގެން މަގޭ ފްލެޓް އަތުލީމަ . މަށަކީވެސް ކުދިން ކޮޅު ގޮވައިގެން އެއް ކޮޓަރީގަ ދިރިއުޅޭ މީހެއް .\nއަދި ކޮބާ ކޭ ބަޔަކު އެވަރަށް ކާންވެސް ކެޔޭ މި3އަހަރުގަ\nއެމްޑީޕީ އިދިކޮޅުގަ އޮވެފަ މާލެ ލޮކްޑައުން ކުރަންޖެހޭ ހާލަތަކަށް އަންނަން ނުޖެހުނުކަން އެއީ ނަސީބު.\nނިކަމެތި މީހާ އިންކަމް ސަޕޯޓް އެލަވަސް އަށް އެދި ފޯމު ހުށަހެޅި ޕާޓީގެ ކުދިންނަށް ތި ބަހާލީ. ޕާޓީނޫން ރައްޔިތުމީހާ އަކަށް ލައްވާނުލި. ތިލަފަތް ބެލެންސްވޭ ވަރަށް.\nފެއިލްވެފަ އޮތް ބައިގަނޑެއް.\nކަލޭގެ ލަދުކޮބާބާ؟ ފޭލްވެފަ ނެތްކަން ކަލޭތިކީ އާރޓިކަލުން ރީއްޗަށްފެނޭދޯ؟ ބަޑަށް ނުޖެހި، ކާގެން ބޮއިގެން އަރާމުގަ އުޅެމުން މިދަނީ މިއަށްފަދަ ކޮވިޑްގަވެސް. ކަލެއަށް ތިހެން ލިޔެގެން ސަލާމަތުން ހުރެވެނީވެސް ފޭލްވެފަނެތީތީ!! އެހެން ނޫންނަމަ، ޔާންޓޭ ހެދިހެން، ކަލޭ ހުންނާނީ ކުޑަގޮޅީގަ.\nކަލޭގެ ލަދު ކޮބާ ވަލްރަސް @ލަދުކޮބާބާ\nއެންމެ ފުރިހަމަ ނަމޫނާއަކީ ވެންޓިލޭޓަރ ނަމޫނާ ދޯ!